Mike Erskin - Renew Wales Mike Erskin - Renew Wales\nRenew Wales / Mentors & Coordinators / Mike Erskin\nYn gweithio yn: Caerdydd a De Cymru\nRwyf yn wneuthurwr ffilm a ffotograffydd proffesiynol o Gaerdydd gyda chefndir gweithio mewn datblygiad cynaliadwy. Rwyf wedi cynhyrchu cynnwys digidol creadigol i sefydliadau yn y DU a thramor gan gynnwys y Gymdeithas Cadwraeth Forol, Sefydliad Hawliau Dynol Prydain, Ffederasiwn Rhyngwladol Magu Plant Cynlluniedig a sefydliadau yng Nghymru fel Masnach Deg Cymru, Maint Cymru a Rhedeg Dros Gymru.\nMae cynnwys fideo yn arf pwerus i sefydliadau o unrhyw faint ar gyfer newid a chyfathrebu. Mae gen i ddiddordeb yn y ffordd rydym yn defnyddio fideo a chyfathrebiadau ar-lein fel modd o agor drysau i sgyrsiau a rhyngweithiad dyfnach a mwy ystyrlon gyda chynulleidfaoedd. Rwyf wrth fy modd yn adrodd straeon ac yn gwrando ar straeon eraill. Fel gwneuthurwr ffilm rwyf wedi gweithio gyda sawl sefydliad ar lefel cymunedol drwy sefydliadau fel Reconnect in Nature yn Sir Benfro, ar lefel elusennol gyda sefydliadau fel Cymdeithas y Cerddwyr Cymru ac ar lefel busnes gyda sefydliadau fel Brecon Carreg. Gyda’r holl waith rwy’n ei gyflawni, rwyf yn helpu sefydliadau i adrodd eu stori a’i rannu gyda’r byd.\nHoffwn weld cymunedau yn cael mwy o reolaeth a grym yn yr hyn maent yn ei wneud. Bydd grym yn cael ei rannu’n gyfartal, bydd mwy o bobl yn cymryd rhan yng ngweithrediad cymunedau. Bydd cysylltiad gwell rhwng pobl a mwy o berchnogaeth o’r pethau sydd yn bwysig yn eu bywydau, ynni, bwyd, trafnidiaeth, cyfathrebiadau a natur. Bydd economeg a busnes wedi newid. Mwy o gwmnïau cydweithredol, mwy o ymddiriedolaethau tir cymunedol, mwy o gydberchnogaeth. Bydd yna ffurfiau o werthoedd cydnabyddedig sydd yn wahanol i arian. Bydd gwerth yn dod o’r cyfraniad i’r gymuned. Bydd llesiant cymunedol wrth galon penderfyniadau a datblygiadau.


SHANKLAND, THOMAS (1858 - 1927), llyfryddwr a hanesydd | Y Bywgraffiadur Cymreig\nSHANKLAND, THOMAS (1858 - 1927), llyfryddwr a hanesydd\nEnw: Thomas Shankland\nGalwedigaeth: llyfryddwr a hanesydd\nGanwyd ym mhlwyf Llangynin, Sir Gaerfyrddin, 14 Hydref 1858, a chafodd ei addysg fore yn ysgol Pwlltrap. Yn 1876 wele ef yn grydd yn y Bala, a dod i gyswllt â chymeriadau mawrion y fro fel y prifathrawon Lewis Edwards a Michael D. Jones. Yn 1879 bedyddiwyd ef drwy drochiad; yn 1882 dechreuodd bregethu gyda'r Bedyddwyr; aeth yn ei ôl i'r De am gyfnod i ysgol ramadeg S. Clears; yn 1885 derbyniwyd ef yn fyfyriwr i goleg y Bedyddwyr yn Llangollen ond (yn ôl y trefniant newydd) cafodd ef a dau arall fyned i Goleg y Gogledd a oedd newydd ei agor ym Mangor; ar ddiwedd ei flwyddyn gyntaf yno gwelir ei enw ymhlith y 'prizemen.' O 1888 i 1891 bu'n weinidog yn yr Wyddgrug, ac o 1891 i 1904 yn y Rhyl. Yn ystod ei dymor coleg ymwelai'n aml ag Ynys Seiriol, a bu perygl iddo ymgolli ym myd adar, abwydion, 'mollusca,' a physgod; efallai mai'r trobwynt mawr oedd ei ymweliad (Hydref 1900) â hen gartref Joshua Thomas yr hanesydd yn Llanllieni, ac archwilio'r hen lawysgrifau a arhosai yno. Cyn hynny, 1898-9 yn wir, ymddangosodd pedair ysgrif o'i eiddo yn Seren Cymru ar Morgan John Rhys; dilynwyd hwy gan dair ysgrif yn y Cymru am 1902 ar ddechreuadau'r ysgol Sul yn y Dywysogaeth; ond ei waith mwyaf safonol oedd 16 ysgrif yn Seren Gomer (Medi 1900 - Ionawr 1904) fel adolygiad ar Ddiwygwyr Cymru Beriah Evans, ysgrifau a ddadlennodd gyfoeth trysorau llyfrgell Palas Lambeth ar hanes crefyddol Cymru, ac a gyhoeddai fod hanesydd manwl wyddonol wrth y gwaith. Yn 1904 gwahoddwyd ef i Fangor i arolygu llyfrgell Gymraeg Coleg y Brifysgol, ac yn 1905 dechreuodd ar ei waith o ddosbarthu a threfnu, casglu a phrynu. Yr oedd Shankland yn llyfryddwr wrth reddf; ffroenai lyfrau prin o bell; gwyddai am eu tras a'u treigl, am eu hen berchenogion a'u cartrefi tebygol; doniwyd ef yn llawn â rhinweddau anhepgor y casglwr breiniol, sef gwybodaeth, amynedd, a hiwmor iach. Yr oedd yn fawr ym myd llyfrau, mwy ym myd cyfnodolion; yr oedd yn ei afiaith yn brasgamu dros dwmpathau llychlyd ohonynt yn chwilio am rifynnau coll cyn eu rhwymo'n gyfresi er mwyn llanw'r ystafell ymchwil Gymraeg - ei gyfraniad mawr arhosol i drysorau Goleg y Gogledd. Nid arolygu'r llyfrgell yn unig a wnâi Shankland; yr oedd ei stôr o wybodaeth at wasanaeth athrawon, myfyrwyr, a phobl o'r wlad; nid oedd ball ar ei garedigrwydd a'i gymwynasgarwch.\nRhan o'i gymwynasau oedd rhyfeddodau o waith i enwad y Bedyddwyr. Yr oedd yn aelod byw o bwyllgor eu coleg ym Mangor ac o gymanfa Arfon; anfonodd gryn 60 o ysgrifau i Seren Cymru, rhai yn hirion, i gyd yn sylweddol; bu'n golygu Seren Gomer yn 1905-6, ef oedd golygydd Trafodion y Gymdeithas Hanes o'i chychwyn hyd ddydd ei barlysdod, a chyfrannodd iddynt wybodaethau pwysig a diddorol, yn enwedig yr ymchwil ar John Miles ac ar gychwyniad llenyddiaeth gyfnodol yng Nghymru; ef, hefyd, a olygodd adargraffiadau o Antidote Miles yn 1904, rhannau o'r Harleian MS. 6898 yn 1908-9, a Llythyrau Cymanfa 1760-5 yn 1910. Cyfraniadau pwysfawr oedd y bennod (x) ar weithiau cynnar Morgan John Rhys i'r Cofiant gan Dr. J. T. Griffith, a'r bennod (xxxvi) ar oes Jones o Ramoth i'r Cofiant gan David Williams. Ond nid oedd cloddiau enwad yn derfyn i feddwl chwim Shankland; ymhlith ei bethau gorau y mae'r ysgrif i'r Cofiadur Annibynnol ar Evan Roberts o Lanbadarn, ei ysgrifau ar Stephen Hughes i'r Beirniad, ar y Crynwr John ap John i'r Cymru, a'i lu ysgrifau ar awduraeth emynau a hanes tonau perthynol i bob enwad crefyddol, a mynnodd wneud llawn gyfiawnder ag ymdrechion pobl dda Eglwys Loegr i gyfleu addysg i werin Cymru cyn bod sôn am y Diwygiad Methodistaidd, fel y prawf ei bapur llafurfawr ar Syr John Philipps a'r ysgolion elusen yn Trafodion Anrhydeddus Gymdeithas y Cymmrodorion, 1904-5; gwyddai fwy, ond odid, nag unrhyw Gymro arall am adwaith y Chwyldro Ffrengig ar lawer o Gymry enwog; nid oedd neb mwy blaengar nag ef gyda Chymdeithas Llawysgrifau Bangor a sefydlwyd yn 1907 (ef oedd yr ysgrifennydd). Torrodd lawer o ddelwau, mae'n wir, ond rhoddodd ail fywyd i lu o enwogion anghofiedig, a dwyn i'r golau wasanaeth cymwynaswyr na wyddai'r byd ddim amdanynt. Yn wyneb ei swm enfawr o gynnyrch, ac fel teyrnged i'w gampau llyfryddol a'i fawr gymwynasgarwch, cyflwynwyd iddo yn 1917 gan Brifysgol Cymru y radd o M.A. 'er anrhydedd.' Collodd ei unig fab ym mrwydr Bourlon Wood, yn Nhachwedd yr un flwyddyn. Yn gynnar yn 1925 cafodd ergyd o'r parlys, ac amryw fân ergydion wedi hyn, a daeth ei gystudd trwm i ben ar 20 Chwefror 1927. Ni ellid gwell enghraifft o ysgolheictod fanwl mewn dynoliaeth braf.\nYr Ymwelydd Misol (Wrecsam 1903-14), Awst 1914, 120-2 (Syr Ifor Williams)\nY Brython, 3 Mawrth 1927 (T. Richards)\nJournal of the Welsh Bibliographical Society, Tachwedd 1927, 165-7 (J. E. Lloyd)\nTrafodion Cymdeithas Hanes Bedyddwyr Cymru, 1926-7, 1-8 (T. Richards)\ncatalog o'i weithiau yn y Trafodion Cymdeithas Hanes Bedyddwyr Cymru, 1926-7, 8-10, a pharhad gan Dr. E. K. Jones, 1928, 108-9\nLlawysgrifau Bangor yn Llyfrgell Coleg y Gogledd, Bangor (Coleg y Gogledd) 211-4, 228, 238, 240-63\nLlawysgrifau Shankland yng Ngholeg Prifysgol Gogledd Cymru, Bangor (Coleg y Gogledd) 1-172\nErthygl Wicipedia: Thomas Shankland\nRichards, T., (1953). SHANKLAND, THOMAS (1858 - 1927), llyfryddwr a hanesydd. Y Bywgraffiadur Cymreig. Adferwyd 27 Tac 2021, o https://bywgraffiadur.cymru/article/c-SHAN-THO-1858


Newyddion - Athrawon yn bwriadu streicio Rydym yn defnyddio cwcis i sichrau ein bod yn rhoi’r profiad gorau posibl i chi ar ein gwefan. Rydym hefyd yn defnyddio cwcis i sichrau ein bod yn dangos hysbysebion sy’n berthnasol i chi. Os hoffech chi barhau heb newid eich gosodiadau, byddwn yn cymryd eich bod yn hapus i dderbyn pob cwci. Fodd bynnag, gallwch newid eich gosodiadau cwci unrhywbryd. Parhau Dysgwch mwy ]]> Linciau mynediad Neidio i'r cynnwys Neidio i wefannau lleol eraill Cymorth Hygyrchedd Llywio drwy’r BBC Newyddion Sport Tywydd Capital TV Radio Mwy Term chwilio: Hafan\nDiweddarwyd 14:47 Athrawon yn bwriadu streicio Parhau gyda'r brif stori\tStraeon Perthnasol\n'Ecsbloetio athrawon cyflenwi' Mae undebau wedi dweud y bydd athrawon yng Nghymru a Lloegr yn streicio yn nhymor yr haf oherwydd anghydfod am gyflog, pensiwn a phwysau gwaith.\nErs misoedd mae athrawon wedi bod yn gweithredu ond ddim wedi bod ar streic.\nDywedodd undeb yr NUT a'r NASUWT y byddai streiciau lleol yn dechrau yng ngogledd-orllewin Lloegr ar Fehefin 27.\nMae'r Adran Addysg wedi dweud eu bod yn "siomedig iawn".\nDywedodd ysgrifennydd cyffredinol yr NASUWT Chris Keates: "Mae'n bryd i'r Ysgrifennydd Addysg wrando ar bryderon athrawon.\n"Yn annoeth, mae wedi ymosod yn ddidrugaredd ar yr alwedigaeth ... ond mae digon o amser iddo osgoi gweithredu diwydiannol wrth ymateb yn bositif ac yn gyflym i'n dadleuon rhesymol."\nDywedodd llefarydd ar ran yr Adran Addysg: "Dim ond llai na chwarter athrawon bleidleisiodd o blaid hyn.\n"Bydd gweithredu diwydiannol yn amharu ar addysg plant, yn creu anghyfleustra i rieni ac yn amharu ar yr alwedigaeth yng ngolwg y cyhoedd - ar adeg pan mae ein diwygio'n golygu safonau uwch.\n"Mae ysgolion yn gwobrwyo perfformiad da yn decach na'r trefniadau presennol lle mae'r rhan fwyaf o athrawon yn cael codiad cyflog yn otomatig bob blwyddyn.\n"Yn aml, rydym wedi trafod â'r ddau undeb a byddwn yn dal i wneud hynny."\n06 MARCH 2013, HAFAN\n05 MARCH 2013, HAFAN\n'Ecsbloetio athrawon cyflenwi' 28 FEBRUARY 2013, HAFAN


Seiberdroseddu - Seiberdroseddu - Cyngor A Chymorth - Heddlu Gogledd Cymru\nBeth yw seiberdroseddu?\nGyda phoblogrwydd y rhyngrwyd, cyfryngau cymdeithasol, siopa a bancio ar-lein a dyfeisiadau cysylltiedig mae Troseddau Seiber wedi datblygu’n rhywbeth pwerus ymysg sefydliadau ac unigolion sy’n troseddu.\nDefnyddir y term Troseddau Seiber yn weddol eang i ddisgrifio gweithgareddau troseddol sy’n cynnwys cyfrifiaduron a/neu rwydweithiau (gan gynnwys rhwydwaith mwyaf y byd, y Rhyngrwyd).\nNid yw Troseddau Seiber yn gyfyngedig i sefydliadau troseddol mawr. Mae’n cynnwys troseddau a gyflawnir ar lefelau llawer mwy personol megis bwlio, dwyn hunaniaeth neu stelcian.\nMae troseddau seiber yn cynnwys, ond nid ydynt yn gyfyngedig i:\nDdwyn data personol\nDwyn neu amharu ar hawlfraint\nNegeseuon e-bost twyllodrus\nMae nifer o declynnau a dulliau ar gael ar gyfer cyflawni troseddau seiber gan gynnwys negeseuon e-bost twyllodrus, negeseuon e-bost gwe-rwydo, gwefannau ffug, teclynnau darllen cardiau banc a feirysau cyfrifiadur. Yn y rhan fwyaf o achosion, gallwch gadw eich hun yn ddiogel rhag seiber droseddau drwy fod yn ymwybodol o’r mathau o fygythiadau sy’n bodoli a drwy ddefnyddio adnoddau a theclynnau dilys i’ch amddiffyn. Gall cymryd ychydig o gamau syml fod yn hynod o effeithiol er mwyn sicrhau eich bod y ddiogel.\nA oes risg y byddaf yn dioddef Troseddau Seiber?\nOs ydych chi’n berchen ar gyfrifiadur, ffôn clyfar, cerdyn credyd neu ddebyd yna yn anffodus, oes yw’r ateb. Ymwelwch â’r dudalen hon yn rheolaidd er mwyn cael y wybodaeth ddiweddaraf a, dilynwch ni ar Twitter neu hoffwch ein tudalen ar Facebook am gyngor defnyddiol.\nSeiber ddiogelwch cyffredinol\nMathau cyffredin o droseddau a thwyll\nDiogelwch ar y Rhyngrwyd – Cyngor i Rieni\nTwyll Rhif PIN\nOperation Net Safe Operation Net Safe – Mynd i’r afael â chamdrin plant yn rhywiol a chamfanteisio arnynt ar-lein\nHeddlu Gogledd Cymru © 2018


Addysg a Hamdden | Blaenau Gwent CBC\nAddysg a Hamdden\nSefydlwyd trefn gweithio partneriaeth gref rhwng y Cyngor, diwydiant, prifysgolion Cymru a phrifysgolion rhyngwladol sy'n arwain y byd mewn Ymchwil a Datblygu. Mae'r cydweithio yma yn enghraifft wych o addysg uwch sy'n cefnogi arloesedd a gwybodaeth. Mae gan yr Hafan Dysgu yng Nglynebwy hefyd enw ardderchog am addysg alwedigaethol ac addysg bellach, gan ddenu myfyrwyr o holl ardal De Ddwyrain Cymru. Yn ei dro, caiff y coleg ei gefnogi gan ystod eang o ysgolion uwchradd o'r safon uchaf.\nMae gan Blaenau Gwent dreftadaeth gyfoethog gyda phob tref a phentref lawer o straeon i'w dweud am eu gorffennol.\nDim ond am y 30 mlynedd ddiwethaf y cafodd ein cynnig twristiaeth cymharol newydd, gyda safleoedd yn dyddio i'r Chwyldro Diwydiannol, eu hyrwyddo fel cyrchfan twristiaeth.\nEr bod y stori treftadaeth yn glir iawn, mae llawer o elfennau y gallai pobl anghofio amdanynt. Tu hwnt i'r gofodau agored gwych, mae gan yr ardal hefyd nifer o atyniadau eraill megis gweithgareddau awyr agored, amgueddfeydd a chyfleoedd siopa gwych.\nMae Blaenau Gwent yn gyrchfan groesawgar a bywiog i bob ymwelydd, p'un ai'n ymchwilio'r dreftadaeth gyfoethog, tirlun dramatig a threfi diddorol neu'r ystod eang o ddigwyddiadau a gweithgareddau a gynhelir yn yr ardal.\nAneurin Leisure Trust


Lledaenu’r We-fengyl? | panwalescymru\nPan Wales : cerddoriaeth draddodiadol o Gymru\nBlog Fideos Pan Cymru & Pan Wales Chart\nCerddoriaeth a diwylliant Cymru\nReview / Adolygiad\nYr Wyl Cardiffrinj Caerdydd Festival 2013\nY Cyfranogwyr Pan Cymru contributors\n16/06/2013 · by pancymruwales\t· in Cerddoriaeth a diwylliant Cymru, Gwerin, Yr Wyl Cardiffrinj Caerdydd Festival 2013.\t·\nrhinwedd pennaf y dechnoleg newydd, a’i bai mwyaf yr un pryd,…[yw’r] ffaith fod unrhyw un, yn unrhyw le, yn medru bod yn gyhoeddwr ac yn awdur gwefan.\nCeri Anwen James (2002)\nMaes fy ymchwil acaemaidd yw’r rhyngrwyd a diwylliannau traddodiadol Cymreig; yn arbennig: y cyfryngau cymdeithasol modern a’u perthynas (neu ddiffyg hynny) gyda cherddoriaeth draddodiadol Gymreig. Yn yr erthygl hon, ac ar hyn o bryd, ceisiaf amlinellu gynllun manwl o’r camau ar gyfer cyflawni a chyflwyno’r ymchwil terfynol.\nOherwydd natur fy nghywaith, bydd rhan sylweddol ohono ar gael ar-lein ar ei derfyn, gan gynnwys cryn dipyn o waith wedi ei wneud mewn arddull ‘byd y teledu’. Adlewyrcha hyn y newid mawr sydd wedi bod yn natur y cyfryngau yn ystod ein hoes; fel y meddai Monroe E. Price yn Television : the public sphere and national identity (1995, t.3):\nIn the late 1940s , during his search for a new utopia, the poet W.H. Auden longed for an ‘ideal society [that]…would know no physical, economic or cultural frontiers.’ Today, the open society that knows no physical or cultural frontiers is upon us, or at least appears to be through its media version.\nPrif amcan fy ymchwil felly bydd i asesu effeithiolrwydd y cyfryngau ar-lein o ran lledu a hybu diwylliant Cymru; ag ynddi elfen o ‘ledaenu’r we-fengl’ fel mae C.A. James yn awgrymu uchod. Yn benodol, byddaf yn ceisio hybu cerddoriaeth draddodiadol Gymreig mewn dull bydd academaidd er mwyn ateb y cwestiwn:\ngall diwylliannau traddodiadol Cymreig cael eu cyflwyno mewn modd a bydd yn eu caniatáu i fod yn llwyddiant yn nhermau masnachol?\nNodais eisoes at sylw’r cwmni Telesgop – sef prif bartneriaid y prosiect ynghyd â Phrifysgol Aberystwyth – ‘Diben ein prosiect yw i greu gwefan o’r radd flaenaf i arddangos diwylliant hollbwysig o Gymru.’ Yn fy niweddariad pellach at sylw’r Brifysgol ei hun am fy amcanion pellgyrhaeddol gogyfer â’r cywaith sydd ar y gweill, rwyf yn ymwybodol fy mod yn ymddangos i geisio gwrth-ddweud datganiad Ceri James ar frig y traethawd hwn: ‘My stated aim is to create a vibrant, international online community that involves people in Wales and its music.’\nHynny yw, fy ngosodiad a fy nghred i yw, nad unrhywun gall ysgrifennu, darlledu a chyhoeddi ar y we mewn modd effeithlon, a bod hynny’n rhoi camargraff o’r grefft. Ac nid myfi yw’r cyntaf i alw cyhoeddi ar-lein yn grefft: meddai Wendy Hui Kyong Chun yn ei chyflwyniad i’w chyfrol hi New Media Old Media:A History and Theory Reader (2005, t.7):\n[Lev Manovich] ..argues that programming in the early 2000s moved a new generation of artists away from the old and tired act of postmodern citation and towards a new romanticism and a new modernist aesthetic of clean lines and transparent causality.\nGalliaswn i wedi aralleirio’r paragraff yna i ddweud taw cred Manovich yw bod artistiaid (yn yr ystyr llythrennol, traddodiadol o ‘artist’) ar-lein y “noughties” wedi dechrau symud ymlaen o adlewyrchu ac ail-adrodd gwaith eu cyndeidiau a’u cyfoedion yn y byd corfforol, ac wedi ceisio ati i greu delweddau dewr a rhamantaidd o’r newydd.\nOnd, byddai hynny wedi cuddio’r iaith gymhleth, ddyrys y defnyddir gan Wendy Hui Kyong Chun sy’n arddangos pwysigrwydd o waith ar-lein ac yn adlewyrchu’r angen sydd i ni barhau hynny yn ein diwylliant a’n traddodiad ni’r Cymry. Ac nid dim ond am grefft yr arlunydd; ond hefyd i roi statws newydd i gerddoriaeth yng Nghymru.\nNi theimlaf mai cyd-ddigwyddiad ydyw fod yna cyn lleied o gerddoriaeth draddodiadol Gymreig wedi cael ei ddarlledu cyn dyfodiad Ian Jones i S4C yn ddiweddar; mae obsesiwn Cymry Cymraeg y cyfryngau gyda’r newyddion wedi bod yn rhoi pob dim arall i’r neilltu yn fy marn i, ac nid yn unig ar y teledu. Rhaid atgyweirio hynny gyda fwy o critique o’n bywydau diwylliannol.\n[ Cariad Dosbarth Canol Cymru gan Y Ffug, yn fyw o gig Mafon 31/5/13 Clwb Rygbi Crymych ]\nCredaf fod un enghraifft o lyfr o’r era cyn bod y we yn ei hanterth yn awgrymu’n gryf yr agwedd sydd wedi bod yn tra-arglwyddi : yn 1989 cyhoeddwyd y gyfrol Byd y Teledu gan Eifion Lloyd Jones, cyn-newyddiadurwr i HTV dan nawdd Cyd-Bwyllgor Addysg Cymru. Yn y llyfr, mae’n cyflwyno’r darllenwr i wahanol fathau o raglenni teledu: ‘Camp y darllenydd newyddion yw ymddangos yn gartrefol ac awdurdodol yr un pryd…’ (E.L. Jones 1989 t.106). Ac yna, ‘Byddai’n ddiddorol cofnodi faint o gerddoriaeth diangenrheidiol a glywir ar y teledu.”’ (E.L. Jones 1989 t.107)\nNid yw hyd yn oed yn sôn am raglenni cerddoriaeth. Ai dyma’r agwedd sydd wedi – oni bai am ddefod yr Eisteddfod a llwyddiannau darllediadau’r Ŵyl Cerdd Dant – arwain at esgeuluso cerddoriaeth draddodiadol Gymreig o’n teledu braidd? Felly mae hyd yn oed fy ngosodiad cyntaf: ‘a gall diwylliannau traddodiadol Cymreig cael eu cyflwyno mewn modd a bydd yn eu caniatáu i fod yn llwyddiant yn nhermau masnachol?” yn ymddangos i fod yn ddibynnol ar ffactorau allanol ar yr olwg gyntaf. Bydd yn rhaid sicrhau fod y rhan grymusaf o’r gwaith yn cyrraedd y cyhoedd er gwaethaf – ac efallai nid oherwydd – y rhwydweithiau masnachol sydd yn bodoli yng Nghymru (ac ar y we yn y Gymraeg) ar hyn o bryd.\nTagiau: Anghofiwch Dryweryn, Anghofiwch Tryweryn, Band Y Ffug, Cymdeithas yr Iaith, Cymry Cymraeg, Eisteddfod yr Urdd, Golwg, Ian Jones S4C, Mafon, Newyddion, Nico Dafydd, S4C, Tryweryn\n← A oes yna’r fath beth â’r “Geinog Gymraeg?”\nNoson lawen iawn →\nSultans of Splott? @TheTrialsOfCato Heno\n#ByddedHysbys Cymry Fyw #MaffiaMrHuws\n#WalesWrites …Cymru: dai\nSiart Pan Cymru 15-10 Pan Wales’ Chart!\nJust the Beginning… / Dim ond y Dechrau… by / gan Zoë Waterman\nWordpressed : Pigion


Datganiad ar y cyd gan Lywodraeth Cymru, Cyngor Sir y Fflint a Chyngor Tref y Fflint ar y Camau Nesaf ar gyfer Gosodwaith Celf Blwyddyn y Chwedlau yng Nghastell y Fflint\nYn dilyn cynnal y seibiant i ailystyried a gyhoeddwyd yn gynharach yn yr haf, mae Llywodraeth Cymru wedi cadarnhau na fydd yn bwrw ymlaen â dau osodwaith celf mawr i ddathlu Blwyddyn y Chwedlau. Un o'r rheini oedd y Cylch Haearn yng Nghastell y Fflint.\nEr hynny, bydd y gwaith ar Gastell y Fflint a'r uwchgynllun ar gyfer y blaendraeth yn mynd yn ei flaen. Mae'n bosib y caiff gosodwaith celf mawr arall fod yn rhan o'r buddsoddiad hwnnw.\nFel rhan o'r adolygiad, mae swyddogion Llywodraeth Cymru wedi cwrdd â Chyngor Sir y Fflint, Cyngor Tref y Fflint a nifer o grwpiau a phartneriaid lleol i drafod sut y dylid mynd ati i ddatblygu Castell y Fflint a blaendraeth y Fflint. Dywedodd Llywodraeth Cymru yn glir ei bod wedi ymrwymo i fuddsoddi arian sylweddol yng Nghastell y Fflint ac i ddarparu uwch-gynllun ar gyfer blaendraeth a Chastell y Fflint, a hynny ar ôl ymgynghori'n llawn â rhanddeiliaid lleol.\nEr i randdeiliaid lleol fynegi peth cefnogaeth i'r cerflun a gynigiwyd, derbyniwyd y byddai'n rhaid i unrhyw benderfyniad ynghylch gosodwaith celf mawr gyd-fynd â'r uwchgynllun ehangach. O'r herwydd, cytunwyd y byddai Llywodraeth Cymru yn dod â'r gwaith ar y cerflun i stop ac y byddai'n canolbwyntio yn hytrach ar ddefnyddio peth o'r arian i gynnal yr uwchgynllun, sy'n disgrifio gweledigaeth ar gyfer canolfan defnydd cymysg i ymwelwyr a phobl eraill i gefnogi twristiaeth, cerdded a beicio a mudiadau lleol pwysig gan gynnwys yr RNLI a chlybiau rygbi a phêl-droed lleol.\n'Rydyn ni'n cydnabod bod y cynnig ar gyfer cerflun y Cylch Haearn wedi rhannu barn ac yn dilyn cyfarfodydd hynod adeiladol a chynhyrchiol â rhanddeiliaid lleol, rydym wedi penderfynu peidio â bwrw ymlaen â'r dyluniad dan sylw. Byddwn yn defnyddio'r arian oedd wedi'i neilltuo ar gyfer y gwaith celf i gynnal yr uwchgynllun ehangach ar gyfer y blaendraeth, yn unol â barn pobl leol. Bydd hynny'n cynnwys buddsoddi cyfalaf mewn nifer o brosiectau yn yr ardal a chynnal nifer o ddigwyddiadau a gweithgareddau i gynyddu dealltwriaeth o hanes y Castell ac arwyddocâd y blaendraeth. Fel Cyngor Sir y Fflint a Chyngor Tref y Fflint, rydym am roi blaenoriaeth uchel i ddatblygu'r uwchgynllun."\nDywedodd y Cynghorydd Ian Roberts o Gyngor Sir y Fflint a Chyngor Tref y Fflint:\n'Rydym yn croesawu'r buddsoddiad hwn yn y Castell a'r blaendraeth a'r ymrwymiad i gadw'r adnoddau yn y Fflint. Roedd ein cyfarfod diweddar â Llywodraeth Cymru yn un hynod bositif ac rwy'n teimlo'n hyderus, trwy gydweithio yn y dyfodol, y cawn ganlyniad sy'n ffafriol i dre'r Fflint fydd yn gwella'r Castell hanesyddol â'i gysylltiadau â Rhisiart II a Shakespeare, y blaendraeth a'r gwelliannau sydd wedi'u cynnal yng nghanol y dref dros y blynyddoedd diwethaf. Byddwn hefyd yn parhau i ystyried cynigion ar gyfer gwaith celf mawr fel rhan o uwchgynllun y blaendraeth.


Stori Sam - Children’s Commissioner for Wales\nYsgrifenwyd y blog hwn gan ddisgybl o Ysgol Gyfun Casnewydd, fel rhan o’n hadroddiad Stori Sam.\nYn ystod #WythnosGwrthFwlio 2017, lansion ni set o adnoddau gwrth-fwlio i’w defnyddio mewn ysgolion Cynradd ac Uwchradd.\nShwmae. Sam ydw i. Rydw i’n 14 oed ac rydw i am rannu fy stori gyda chi…\nRydw i wedi bod yn yr ysgol ers 6 mis nawr. Ysgol Uwchradd Westfield. Roeddwn i wedi tybio y byddai’n lle gwych, ac y byddai popeth yn wahanol yno. Roeddwn i wedi disgwyl gwneud ffrindiau newydd, achos mod i yn rhywle lle doedd neb yn fy nabod i na’m stori. Ond roeddwn i’n anghywir.\nAr ôl un wythnos yn yr ysgol roeddwn i eisiau gadael.\nRoedd pobl yn meddwl eu bod nhw’n fy nabod i. Roen i’n cael fy nhrin fel hen lyfr llychlyd – yn cael fy marnu cyn i neb gael cyfle i weld beth oedd y tu mewn. Roen i’n cael fy nhaflu o’r neilltu fel rhywun oedd ddim yn deilwng yn eu cymdeithas gyntefig nhw. Ces i fy ngadael i ofalu amdanaf fy hun yng nghanol pobl oedd yn fy nghasáu a’m dirmygu heb reswm da.\nBydden nhw’n chwerthin yn gas ac yn pwyntio at fy sgidiau ail-law wrth i mi gerdded ar hyd y coridorau oedd yn teimlo’n ddiddiwedd.\nBydden nhw’n syllu ar fy nhrowsus ‘baggy’ wrth i mi sefyll yng nghornel yr ardal fwyd.\nBydden nhw’n galw enwau arna i ac yn dweud mod i’n dlawd achos mod i’n byw mewn ardal ryff o’r dre.\nByddwn i’n holi fy hunan o hyd pam bod rhaid i fi ddioddef, pam mai fi oedd yn cael pobl yn chwerthin am fy mhen ac yn fy mhryfocio.\nRoedd wedi digwydd ym mhob ysgol arall, a nawr roedd yn digwydd eto, ond doeddwn i ddim yn deall pam.\nDoedden nhw ddim yn gwybod bod Mam yn rhy dost i weithio a bod rhaid i Dad geisio dod o hyd i swydd newydd. Doedden nhw ddim yn gwybod mai dyna pam doedd fy sgidiau ddim yn ffasiynol a bod gen i wisg ysgol ail-law. Doedden nhw ddim yn gwybod mod i wedi cael fy mwlio yn y 3 ysgol ddiwetha hefyd.\nFelly pam gwnaethon nhw farnu fi? Pam roedden nhw mor greulon? Fydda i byth yn gwybod.\nUn diwrnod allwn i ddim wynebu rhagor. O’r diwedd roedd y pryfocio, y chwerthin, y sylwadau sarhaus a’r crechwenu wedi fy nhrechu.\nMai 4ydd oedd hi; y diwrnod pan newidiodd popeth.\nDydw i ddim yn ferch sy’n osgoi mynd i’r ysgol nac yn gwrthryfela, a dweud y gwir roedd fy nghofnodion presenoldeb ac ymddygiad yn rhagorol.\nOnd y diwrnod hwnnw es i ddim i’r ysgol. Fe adawes i’r tŷ am 8 y bore fel arfer, ond yn lle cyrraedd Ysgol Uwchradd Westfield fe es i mewn i’r goedwig ryw 10 munud i ffwrdd.\nYn fy mag roedd gen i boenladdwyr o gwpwrdd moddion mam.\nFe eisteddes i yno wrth y dŵr am oriau.\nCysylltodd yr ysgol â’m rhieni oherwydd mod i’n absennol heb ganiatâd, ac fe gysyllton nhw â’r heddlu ar ôl sylweddoli mod i ddim gartre.\nRoeddwn i’n eistedd ar fy mhen fy hun yn meddwl am bopeth oedd wedi digwydd yn ystod y misoedd diwethaf.\nYn atgofio fy hun am fy holl feiau ac yn cofio popeth cas roedd y plant yn fy mlwyddyn wedi’i ddweud wrtha i. Fe geisies i grio fy ffordd trwy’r tristwch am 3 awr, er mwyn peidio â gorfod gwneud beth oedd yn fy meddwl.\nWrth i’r diwrnod fynd heibio fe glywes i sŵn timau chwilio’r heddlu a’r seiren wrth iddyn nhw chwilio amdana i.\nYn y diwedd fe glywes i sŵn traed yn y pellter. Roeddwn i’n meddwl mai fy chwaer oedd yno, ac roeddwn i’n ofni edrych mewn i’w llygaid a gweld y pryder a’r siom yno.\nOnd nid hi oedd yno; pwy ddaeth i’r golwg ond 3 o’r merched mwyaf poblogaidd yn fy mlwyddyn, Amy, Emily a Katy.\nY merched oedd wedi gwneud i mi faglu yn y coridor un tro, oedd yn fy ngalw i’n dlawd, ac yn chwerthin am ben fy ngwisg ysgol a sut roeddwn i’n gwneud fy ngwallt.\nPan glywais i nhw’n chwerthin yn y pellter, fe geisiais i ddianc, ond roedden nhw eisoes tu ôl i fi, yn syllu arna i.\nRoeddwn i’n meddwl y bydden nhw’n gwneud sylw sarhaus, yn chwerthin ac yn cerdded ymlaen.\nOnd fe ddaethon nhw i eistedd gyda fi. Fe roddon nhw hances papur i fi sychu fy llygaid. Fe dynnon nhw’r tabledi allan o’m bag a rhoi rhywbeth i fi fwyta.\nAm sbel, ddwedson nhw ddim byd; ambell waith bydden nhw’n gwenu ac yn rhwbio fy ysgwydd.\nYn y diwedd roeddwn i’n ddigon dewr i ddiolch iddyn nhw mewn llais crynedig. Fe ddechreuon ni siarad ac fe wnes i gyfadde fy nghynllun a dweud sut roeddwn i’n teimlo oherwydd y bwlio di-baid yn yr ysgol.\nRoeddwn i’n gweld yr euogrwydd yn eu llygaid wrth i mi ddweud wrthyn nhw faint roedd hynny’n brifo, pan ddwedais i fod mam yn dost a bod nhad yn chwilio am waith.\nYchydig cyn i ni gyrraedd y tŷ, dyma nhw’n stopio fi. Rhoddodd pob un ohonyn nhw gwtsh i fi yn eu tro, a sibrwd “Wi mor flin” yn fy nghlust.\nY diwrnod wedyn fe es i mewn i’r ysgol yn ofni wynebu’r athrawon oedd yn pryderu a’r holl fyfyrwyr fyddai’n chwerthin am fy mhen oherwydd beth roeddwn i wedi treio gwneud.\nOnd y bore hwnnw, wrth i fi gerdded at ddrysau’r ysgol, daeth Amy, Emily a Katy i gwrdd â fi’n sydyn.\nWrth i ni gerdded drwy’r ysgol fe weles i’r disgyblion eraill yn syllu arna i, ac fe glywais i ambell chwerthiniad cas.\nOnd bob tro byddai hynny’n digwydd, roedd y merched yn edrych arna i ac yn dweud “Paid â phoeni amdanyn nhw nawr”.\nYdw, wi’n dal i gael ambell edrychiad ffiaidd, ac ambell sylw sarhaus o bryd i’w gilydd.\nOnd mae pethau wedi gwella. Mae gen i ffrindiau bellach, ac rydw i’n ymddiried ynddyn nhw ac yn eu caru achos eu bod nhw wedi dod ac achub fi ar fy niwrnod mwyaf tywyll.\nErbyn hyn rwy’n teimlo’n hyderus wrth gerdded ar hyd y coridor, ac rwy’n siarad â’r myfyrwyr eraill yn y dosbarth.\nRwy’n falch o ddweud mod i wedi trechu’r bwlio, a fydda i byth yn gadael iddo fe ddigwydd i fi eto.\nOnd gair o gyngor cyn i mi orffen fy stori, os wyt ti’n cael dy fwlio mae’n teimlo fel diwedd y byd.\nRwyt ti’n colli hyder ynot dy hunan a phawb o’th gwmpas.\nDwyt ti ddim trystio neb ac rwyt ti’n teimlo bod neb eisiau ti.\nOnd fe fydd pethau’n gwella.\nMae wastod rywun i siarad â nhw, p’un a yw’r person yna’n fam, yn chwaer, yn athro neu’n rhywun yr un oed â thi.\nBydd rhywun eisiau helpu; ac mae rhaid i ti adael iddyn nhw wneud hynny.\nRhyfeloedd gwisg ysgol: mae’n bryd cael dull gweithredu seiliedig ar hawliau\n2017 – Blwyddyn y Bwli\nDyfarniad y Cenhedloedd Unedig ynghylch hawliau plant yn y Deyrnas Unedig: agenda ar gyfer Llywodraeth newydd Cymru\nDiwygio’r Cwricwlwm: Gwrando ar yr arbenigwyr\nCryfach Gyda’n Gilydd dros blant a phobl ifanc\nEdmygedd a chydnabyddiaeth i ofalwyr ifanc\nCelf, ieir, a hawliau plant\nCyfarfod Swyddogol Cyntaf Panel Ymgynghorol yng Ngoleg Caerdydd a’r Fro\nDatgloi Breuddwydion Cudd Ymadawyr Gofal: Dechrau taith ledled Cymru\nPlant sydd yn ein Gofal – rhaid i ni sicrhau bod yr hanfodion yn iawn


Contractau Cyflogaeth y DU - Cyngor ac Adnoddau Myfyrwyr\nContractau Cyflogaeth Lloegr\nYn Lloegr y Saeson Contract Cyflogaeth yn un a wneir rhwng cyflogwr a chyflogai lle byddai'r gweithiwr yn ymrwymo i gwblhau amrywiaeth o waith i'r cyflogwr. Mae dwy ran lawer o'r math hwn o gontract, sef pan fydd gwasanaeth hy gwaith wedi'i gwblhau i gyflogwr am gyflog a rhywun sy'n cwblhau gwaith am ffi benodol a ystyrir mewn categori gwahanol na chyflog. O dan y Deddf Hawliau Cyflogaeth 1996 diffinnir gweithiwr gan unrhyw un sydd o fewn contract gwasanaeth i unrhyw gyflogwr penodol. Pan fydd gweithiwr yn dechrau gweithio yn y Deyrnas Unedig, yn gyffredinol rhoddir contract cyflogaeth iddo sydd â chyfnod prawf o dri mis wedi'i amgáu ynddo mewn sawl achos. Unwaith y bydd gan weithiwr y contract hwn, bydd wedyn yn cael ei amddiffyn gan lawer o wahanol agweddau ar y gyfraith rhag materion fel diswyddo annheg ac aflonyddu yn y gweithle i enwi ond ychydig.\nRhoddir y contractau hyn ar waith i amddiffyn y cyflogwr a'r gweithiwr rhag llawer o wahanol sefyllfaoedd a rhaid i'r ddau barti gadw at reolau eu contract yn ystod cyfnod cyflogaeth yr unigolyn dan sylw. Gall torri'r telerau hyn arwain at lawer o wahanol fathau o achos llys lle mae torri contract wedi'i achosi. Enghraifft o hyn fyddai pe bai gweithiwr wedi bod mewn swydd o fewn cwmni ers sawl blwyddyn ac yna'n cael ei ddiswyddo'n annheg am drosedd nad oedd wedi'i chyflawni. Byddai'r gweithiwr wedyn yn gallu cychwyn achos yn erbyn ei gyn-gyflogwr am ddiswyddiad annheg cyn belled â bod ganddo'r dystiolaeth i gefnogi ei hawliad. Cyfrifoldeb tribiwnlys wedyn fyddai penderfynu a ydyn nhw mewn gwirionedd wedi cael eu diswyddo'n annheg ac os felly byddai gan y cyn-weithiwr hawl i swm amrywiol o iawndal am straen meddwl ac mewn sawl achos colli enillion.\nEnghraifft wych arall o'r math hwn o anghydfod fyddai pe bai rhywun wedi cael ei gam-drin yn rhywiol neu'n feddyliol o ran bwlio mewn gweithle gan fod hwn eto yn fater na ddylai ddigwydd yn y gwaith. Adolygwch y Adnodd Gwahaniaethu ar Wefan Cyngor ar Bopeth. Gellir gweld mwy o adnoddau ar y pwnc hwn ar ein Tudalen Cyfraith Cyflogaeth y DU.\nGall y math hwn o drosedd achosi trallod mawr i'r plaintydd a chael effaith enfawr ar eu bywydau lle na allant weithio na gweithredu'n iawn yn eu bywydau bob dydd. Mewn achosion fel hyn, byddai'n eithaf normal i'r achos gael ei ddwyn gerbron tribiwnlys ac yna rhoi iawndal i'r parti anafedig pe bai'r holl ffeithiau a gyflwynwyd yn cadarnhau eu honiadau. Bob blwyddyn rydym bellach yn gweld mwy a mwy o hawliadau o'r math hwn yn mynd gerbron tribiwnlysoedd nag erioed o'r blaen oherwydd ers blynyddoedd cyn bod y cyfleuster hwn ar gael iddynt, byddai'r plaintydd wedi ei chael hi'n anodd iawn hawlio yn erbyn eu cyflogwyr a byddai wedi gorfod ei sugno i fyny a symud i swydd arall.\nGall ffactorau fel hyn sy'n digwydd yn y gwaith beri gofid mawr i'r rhai sy'n cymryd rhan a gallant arwain at lawer iawn o iawndal gan ei fod yn cael yr effaith o darfu'n fawr ar fywydau'r unigolyn. Nid yn unig y byddant yn ddi-waith am gyfnod penodol o amser ond hefyd yn gorfod delio â'r straen meddyliol o ddychwelyd i'r un math o amgylchedd gwaith a all ddod â'r cyfan yn ôl o fewn munudau. Adnodd argymelledig sy'n rhad ac am ddim i'w ddefnyddio yn y DU yw'r Wefan Cyngor ar Bopeth, mae ganddyn nhw adran benodol i Cyngor Gwaith, yn ogystal, mae Bwrdd Sgiliau a Chyflogaeth Llundain yn cynnig adnodd diddordeb ychwanegol sy'n gysylltiedig â chyflogaeth.\nDyma pam yr ymdrinnir â symiau mawr i bobl sydd wedi dioddef cryn dipyn ac sy'n methu dychwelyd i'r gwaith y maent wedi'i hyfforddi ar ei gyfer, a fydd wedyn yn gofyn am gwblhau hyfforddiant ychwanegol mewn proffesiwn arall. Wrth gwrs, bydd llawer iawn o gost yn ei olygu yn ogystal â'r amser sy'n gysylltiedig â gwneud hynny a dyma pam y gall y math hwn o achos arwain at iawndal mor uchel.\nGellir dod o hyd i adnoddau Newyddion parchus eraill ar Deddf Cyflogaeth y Guardian adran yn ogystal â'r Contractau Cyflogaeth ACAS adnodd.\nWedi'i warchod gan y Trwydded Creative Commons. Mae adnoddau ychwanegol ar gael ar ein Tudalen Bidvine Help Visa Swyddogol.


Mercur yw un o'r sylweddau mwyaf peryglus ar gyfer iechyd pobl. Ond, serch hynny, mae'r gwenwyn hwn yn sicr yn bresennol ym mhob cartref. Mae lampau arbed ynni, thermometrau mercwri, paentiau sy'n seiliedig ar mercwri yn eitemau cyffredin ar aelwydydd. Mae maint y metel hylif yn y thermometrau a'r lampau yn fach, ond mae'n ddigon i wenwyno'r organeb yn araf rhag ofn difrod i'r capsiwl gwydr bregus.\nSymptomau gwenwyn anwedd mercwri\nNid yw metel ei hun, wedi'i rannu mewn man amlwg mor beryglus. Os yw'r ardal daflu mercwri yn fach, gellir ei gasglu'n gyflym a'i roi mewn cwch caeedig. Yn yr achos hwn, mae gwenwyno mercwri yn cael ei leihau. Ond hyd yn oed gall peli bach o mercwri, "cudd" mewn lle anhygoel (craciau parquet, napp carped), anweddu, am gyfnod hir yn sicr wenwyn y rhai sy'n anadlu aer peryglus. Mae anwedd Mercury hefyd yn cael effaith wenwynig ar weithwyr diwydiant cemegol mewn gweithdai lle na chydymffurfir â rheoliadau diogelwch. Ymhlith y symptomau o wenwyn aciwt gydag anwedd mercwri, gwelir:\ncur pen dwys;\nblas metelig yn y geg;\npoen wrth lyncu;\ncynnydd yn y swm o saliva a ryddhawyd;\npeswch yn aml;\ngwendid a drowndid;\nnam ar y cof;\nGall symptomau amlygu'r ddau ar yr un pryd mewn cymhleth, ac yn raddol un wrth un. Maent yn cynyddu gyda chrynodiad cynyddol o mercwri yn y corff.\nGwenwyn Mercury - triniaeth\nMae trin gwenwyn yn cael ei leihau i gael gwared â mercwri a'i halwynau o'r corff yn gyflym ac yn gyflawn, yn ogystal â lliniaru cyflwr cyffredinol y claf trwy gael gwared â symptomau a dileu effeithiau gwenwyno. Nid oes angen gwneud hyn ar eich pen eich hun heb feddyginiaeth. Hyd yn oed gyda'r cyffuriau angenrheidiol, dylid cynnal triniaeth mewn ysbyty. Mae ymdrechion i ymdopi â gwenwyno yn y cartref yn amddifadu amser gwerthfawr, yn hwyluso effaith gwenwyn ym mhob organau a systemau dynol, gan waethygu cyflwr y claf. Ar gyfer triniaeth yn yr ysbyty, defnyddiwch gyffuriau modern sy'n dileu mercwri o'r corff:\nMae meddygon yn dewis cyffuriau yn ôl faint o wenwyn, goddefgarwch yr organeb i sylweddau penodol, yn ogystal â difrifoldeb y symptomau. Os bydd y cloddio mercwri neu ei halwynau wedi digwydd, mae cymorth cyntaf mewn gwenwyno â mercwri yn glanhau corff gweddillion y sylwedd llyncu. Felly, mae angen rhoi chwydu ar frys ac aros i gyrraedd cymorth meddygol brys.\nCanlyniadau gwenwyno'r mercwri\nPo fwyaf yw'r amlygiad o anweddau neu halwynau mercwri i'r corff, a hefyd y cyflwr iechyd dynol, sy'n fwy difrifol, o ganlyniad i wenwyno'r mercwri. Mae'r grŵp risg yn cynnwys plant a merched beichiog. Mae anadlu hirdymor hyd yn oed dosau bach o anwedd mercwri yn cychwyn prosesau anadferadwy yn yr afu, yr arennau, yr organau treulio a'r system nerfol ganolog. Nid yw Mercwri, sydd yn y corff, ei hun yn deillio ohoni. Gan gronni yn raddol, gall arwain at swyddogaeth annigonol o organau hanfodol ac, o ganlyniad, i ganlyniad marwol.\nAtal gwenwyn mercwri\nY peth pwysicaf o ran atal gwenwyno gan mercwri a'i anweddau yw gostyngiad yn y tebygolrwydd o gysylltu â sylwedd peryglus:\nNi ddylai eitemau cartrefi sy'n cynnwys mercwri byth ddisgyn i ddwylo plant.\nDylid storio thermomedrau mercwri yn unig mewn achosion plastig arbennig, gan atal anweddiad mercwri rhag ofn bod y thermomedr yn cael ei niweidio.\nDylai lampau wedi'u gwasgu, dylai thermometrau gael eu lapio ar unwaith mewn ffilm polyethylen a'u hanfon at y canolfannau ailgylchu.\nPeidiwch â thaflu gwrthrychau sy'n cynnwys mercwri mewn mannau o gasgliad cyffredinol o garbage.\nMewn planhigion cemegol sy'n defnyddio mercwri pur neu ar ffurf halwynau, arsylwi ar bob mesur diogelwch. Yr offer amddiffynnol pwysicaf yw anadlu a dillad arbennig.\nO'r ystafell lle cafodd mercwri ei ollwng, dylai plant a merched beichiog gael eu hynysu ar unwaith. Mae gwaith i gasglu metel hylif (demercurization) yn cael ei ddarparu'n well i arbenigwyr.\nSpasm o longau ymennydd - symptomau, triniaeth (tabledi)\nTabl o bwysau - pryd a pha gyffuriau allwch chi eu cymryd?\nPoen yn y glun ar y cyd, gan roi i fyny yn y goes\nTherapi laser - arwyddion a gwaharddiadau\nCanser dyro ffoligog\nCymorth cyntaf gyda chleisiau\nAneurysm y galon\nMae'r asgwrn cefn yn brifo ym maes llain\nMathau o gornisau\nMae cefn y pen yn brifo\nMai Masg mewn saethu llun anghyffredin ar gyfer Hypebae


gapel a dau weinidog yn ddigonol i gwrdd a holl ofynion cymdogaethau y oeir pedwar capel a phedwar gweinidog Dadleua ereill y gellir cwrdd a hyn trwy Gynghor yr Eglwysi Rhyddion ac fod hwn yn un o amcanion neillduol ei sefydliad. Mae yn nghyfansoddiad y Cynghor erth- ycl i'r perwyl fod y Cynghor i ofalu na chymer overlapping le. Awgryma y 'Parch. J. Williams, Brynsiencyn, fodPwyll- gor arbenig yn cael ei ethol gan y Cyngh- or i gyfarwyddo a phenderfynu yn y cyf- eiriad hwn. Yn sicr ni all un eglwys Fedyddiedig gyidsynio a rheol o'r cymeriad hwn. Yr ydym ni fel Bedyddwyr wedi arfer myned i gymdogaethau newyddion heb ofyn cenad un cuwad, gan y credwn fod geiiym wiri oneddau i'w' dysgu yn mhob cymdog- aeth gan iiad1 pa nifer o enwadau ereill fydd yno o'n blaen. Hydrerwn na roddwn byth yr hawlfraint hon allan o'n dwylo. Comisiwn y Brenin lesu i ni yw: Ewch i'r holl fyd a phregethwch yr ef- engyl i bob creadur. Y ii-el) Lt gredo ac a fedyddier a, fydld cadwedig," &c. Syndod yw fod un eglwys Fedyddiedig yn gallu uno a Chynghor a fedd y fath reol yn ei gyfansoddiad. Dadl arall gan gefnogwyr uniad yr en- wadau yw y byddem fel un en wad yn llawer cryfach ac elfeithiolach yn ein een- adaeth yn y byd. Ni all fod amheuaeth partbed gwirionedd hyn, oncl i'r un enwad hwnw fod yn seiliedig ar ddysgeidiaeth y Testament Newydd. Yr hyn sydd bwysig yw ein bod yn gweithredu yn unol adysg- eidiaeth lesu Griist yn ei Air, a gellir gadael y canJYlliaidau iddo Ef. Nid beth a ymddengys i ni fwyaf tebyg o Iwyddo, sydd. bwysicaf, ond beth yw trefniaut lesu. Grist er Isicrhau bwriadau. ei ymgnawdoliad, ei farwolaeth a'i ogoneddiad yn y ner. Glynu wrth Ei drefniadau a'i orchymynion ef yw ein dyledswydd ni, gan fod yn sicr y gofala Ef am y canlyniadau. Yn y "Welsh Outlook" am y mis hwn eeir llythyr ar bwngc yr uniad, wedi ei ysgrifenu gan, "A Baptist Minister." Eg- iur oddiwrth ei lythyr mai gweinidog ieu- angc a ryddgymunwr yw ef. Mae ef yn ffafriol iawn i undeb yr holl enwadau ond gwel anhawsterau ar ffordd hyny yn arben- ig yn yr mnvad Bedyddiedig yn Nghymru, am fod caetligymundeb yn cael ei arfer gan yr eglwysi. Haera ef fod teimlad cryf a chyffredinol yn mhlith y bobl ieuaingc yn yr eglwysi Bedyddiedig dros Ryddgym- undeb ac undeb. Beth all ei fanteision ef fod i wybod teimlad y bobl ieuaingc, ni wyddom ni Gwyddom ninau fod rhai pobl ieuaingc yn rhai o'r eglwysi yn tueddu i gredu y dylai y cymundeb fod yn rhydd, ond yr ydym ivedi sylwi fod y bobl ieu- aingc a gymerant y drafterth i geisio deall ein hegwyddorion gwahaniaethol yn nglioleuni dysgeidiaeth y T. N., yr un mor selog a'r hen bobl dros y cymundeb ysgrythyrol a gamenwir yn gaethgymun- deb. A- gwyddom am rai pan yn ieu- angc oeddynt yn methu gweled y priodol- deb o gyfyngu y cymundeb i gredinwyr Bedyddiedig. wedi dyfod i ganol oed, a deall yn well ddysgeidiaeth y T. N. ar bwngc y cymundeb, ydynt yn creclu yn y cymundeb fel y gweinyddir ef gan y Bed- yddwyr yn Nghyrnru. Hyderwn mai hyn fydd hanes "A Baptist Minister" a ysg- rifena vn y "Wrelsh Outlook." Oa 711 mai peth mawr credo hwn yn awr r hyddf rydigr wydd. Canmoladwy yw rhyduii-ydigrwydd yn y cylch Oristionogol o fewn terfynau priodol, ond nid yw i dori dros clerfynau gosodeclig Gair Duw. Mae bod yn deyrngarol i lesu Grist, Pen yr Eglwys, yn bwysicach na bod yr hyn a ddosgrifir yn chordable,' ac a gymhellir fel pe bai y peth pwysicaf niewn crefydd. Mae i fwrdd y cymundeb ei amodau ac mae y rhyddfrydigrwydd a anwybyddayr amodau hyn yn drosedd yn erbyn awdur- dod derfynol y cylch Cristioiiogol. Dadal mewn cof, pan ysgriflenir ac y lleferir cym- aint am ryddfrydigrwydd crefyddol,eiriau yr Arglwydd Iesu: Oblegid cyfyng yw y porth a ohul yw y ffordd sydd yn arwain i'r bywyd, ac ychydie: yw^ y rhai sydd yn ei ehael hi." I G. N. R.\n0Adsain or Senedd\n-0- Adsain o'r Senedd. Dydd Mawrth, Mawrth 10. Ar ol trin rhai materion ynglyn a'r Fyddin, gwnood YMOSODIAD ar Mr. D. Lloyd George, gan y Toriaid yn ol eu bwriad cyhoeddedig. Trefnasid i Syr J. Randies -Ceid wad wr a Wesleyad i gynyg y Ty yn anghymeradwyo nod- iaJdau anghywir, a chyfeiriadau ymosodol Mr. Lloyd George, ar bersonau yn ei ar- eithiau cyhoeddus. Nid oedd y cynyg hwn ond ymdrech y Toriaid i orchfygu a distewi y Canghell- ydd. Peth eithriadol iawn yw cyhuddo aelod o'r Cyfrin Gynghor yn y modd hwn. Nododd Syr J. Randies gyfeiriad Mr. Lloyd George at Due Montrose a Due Sutherland, pan areithiodd efe ar gwestiwn *y tir. Eiliodd Mr. Cassel (C.) y cynyg. Cododd y Canghellydd i amdcliffyn ei hun, ac mewn araeth o resymeg, agwawd- iaetli a ffeithiau, ac arabedd, cadwodd yr Aelodau Rhyddfrydol, Llafurol, a Gwydd- elig i chwerthin, a chymeradwyo, wrth ei weled yn troi bob cyhuddiad yn ol, nes boddi y Toriaid mewn cywilyldd. Yn y bleidlais cafodd dros 60 o fwyrif, yn erbyn cynyg isal y Toriaid. Ceisia y Toriaid bob ystryw i lethu Mr. Lloyd George, ob- legid crynant rhagddo ar gwestiwn oil bwysig y tir. Dydd Mercher. Y fyddin fu dan isylw fwyaf. Dygodd Mr. E. T. John i fewn ei Fesur o Ymreolaeth i Gymru, a rhoddwyd i'r Mesur y darlleniad cyntaf. Dydd Iau. Parhawyd y ddadl ar y Fyddin. Nifery fyddin gafodd sylw. Rhoddwyd amcangyfrif o dreuliau y Llynges am y flwyddyn 1914-1915--cynydd o X2,740,000 ar y flwydclyn ddiweddaf. Rhydd y ifigyrau canlynol syniacl am gyn- ydd costau y Llynges, oddiar y fiwvddyn 1901; 1901- 2 £ 30,981,315 1904- 5 £ 36,859,685 1910-11 Y-,40,419,336 1913-14 Y,48,809,300 1914-15 £51,550,000 Dydd uwener. Cynygioidd Mr. J. Hogge (R.) ail ddar lleniad Mesur GAvelliant Deddf yr Amaeth- wyr Bychain (Scotland). Amcan y gwell- iant yw symud y rhwystrau sydd yn y Ddeddf ar ffordd cynydd nifer y man am- aethwyr. Yn ystod y ddwy flynedd ddi- weddaf apeliodd 8,000 am dyddynod--dim end 300 o honynt gawsant amaethdai. Coir amodau yn y Ddeddf yn ffafrio y tir- feddianwyr yn ormodol a symudir yr am- odau hyny yn y Gwelliant hwn. Eiliodd Mr. Eugene Watson (R.). Cynygiodd Syr George Younger (C.) ei Avrthodiad. ac eiliodd Cadben Gilmour (C.). Cariwyd yr Ail Ddarlleniad trwy fwyrif o 58. o\nCYMANFA ORLLEWINOL BEDYDDWYR MORGANWG\nCYMANFA ORLLEWINOL BEDYDDWYR MORGANWG. Blin iawn genyf i enw y Parch. W. Jones, Soar, Ystalyfera, gael ei adael allan fel ymgeiisydd. am Is-lywyddiaeth y Gym- anfa. Daotli ei nomination i law yn am- serol oddiwrth eglwys Caersalem, 1 staly- fera; felly 'taer erfyniaf arnoch i roddi cyhoeddusrwydd i'r ffaith y dylasai ein brawd fodyn mhlith yr enwau am yr Is ly wydcliaeth. Yr eiddoch yn ffyddlon, Llangeinor. T. B. PHILLIPS, Ysg.\nI Yma ac Acw I\nI Yma ac Acw. I Mae eglwys Llanfyllin a Bethel wedi llygadu gwr addfed ei brofiad, eang ei ddy lanwad, a chadarn yn yr ysgrythyrau i yn weinidog iddynt. Mantais fawr i'r cylch fydd cael gwasaiiaoth brawd felly. Llonwyd Benjamin fechan y Bedyddwyr yn Llanrhaiadr Mochnant yn ddirfawr yn ddiweddar. Amheuthyn yw deall fod lleyg wyr cyfoethog ein henwad yn efiro a byW i'r egwyddorion. Agored yr Arglwydd galonau lawer eto. Dyddorol iawn i'r Parch. E. O. Parry, Llansilin, yw henafion bro ei enedigaeth, yn arbenig hen gymeriadau crefyddol yr ardal: a derbyniol iawn gan Gynadledd Owrdd Dosparth Ceiriog a Myllin oedd el awgrymiad i roddi goleu dydd i hanes yr hen gewri. Soil am. bw!c,asu darn •o dir cia,ddu new- ydd mae y frawdoliaetli yn y Glyn. Rhag- orol! Teiiynga saint Duw well erw nar preisenol i orphwys yr esmwyth hun. Pregethodd y Parch. D. Griffiths, 06- westry, yn nghyfarfod yr liwyr, ar ol Cy)1* adledd Dosparth Ceiriog a Myllin. -0-\nCongl y Marwgofion\nCongl y Marwgofion. EVAN LLOYD, NORTHGATE STREET, ABERYSTWYTH Wedi cystudd blin hunodld y gwr anwyl uchod ddydjd Sadwrn, Chwef. 28ain, 1914, yn 69 mlwydd oed. Er trymed! ei gystudd dygodd ef yn ddirwgnach. Cafodd ras 1 ddioddefa pherffeithiwyd ei ffydd yn yr Arglwyldd. Ganwyd ef yn Penrhyncoch, ac yno y claddwyd ef gydlia phob arwydd 0 barch a mawr hiraeth Mawrth 4ydd. Sym- udodd i Aberystwyth pall yn ieuangc, aC yn Bethel y bedyddiwydi ef. Cyn hyn bu yn llafurio fel mwnwr yn ardal Penrhyn- coch. Yr oedd yn wr cadarii yn yr ys- grythyrau. Hoffai ddarllen, a barnai drosto ei hun. Hyn yn ddiau, gyfrifai am ei zel daidlyd fel Bedyddiwr. Anwyl ganddo yd- oedd Bethel, a llafuriai drosti gyda llawen- ydd. Yr oedd yn athraw penigamp. Gofalus oedd am ei ddosparth; ac eiddo iddo ydoedd doethineb i drafod natur ddynol. Perthynai arbenigrwydd i'w fynegiant o'i grefydd. Di- ogelwyd llawer trwy ei gynghor. Llonwyd llawer gan ei gymwynasau. Credal. laweryd eHeitliinliwydd ymweHad personol. Gresyn i'w iechyd ballu mor fllan; ac i eglwys a chymydogaeth golliei wasanaetli mor gynar- Amlhaed yr Arglwydd weithwyr cyffelyb iddo. Nodded Duw fo ar ei wecldw anwyl, a'i blant hoff, a thros y, perthynasau alar- antei golled. Sancteiddier ei ddyuiuuiadau da ef i gynyrchu gweithwyr newydd yn y winllan sydd wag hebddo. -0-\nRASH AR Y WYNEB AR GWDDF\nRASH AR Y WYNEB A'R GWDDF. 126, Earsham St., Sheffield, Lloegr. "Effeithiwyd arnaf gyda rash ar fy wyneb a'm gwiddf a bum yn dioddef am dros chwe' mis. Cynwysai ysmotiau a manau doluras a chasglai. Dechreuodd y rash gydag ych- ydig ysmotiau cockion y 'rhai a grafais ymaith gan dybio nad oeddynt ddim. Dran- oeth chwyddasant a. llanwyd hwy a mater. Gwaethygent a deuent yn fwy dolurus yn ddyddiol. "Treiais wahanol sebon at y croen heb y blldd Heiaf. Wedi treio isiampl o Sebon ac Eli Cuticura, a derbyn peth budd prynais flwcli o Eli Cuticura a thabled o Sebon Cuticura, a phan ddefnycldiais hwy canfu- ais fy mod wedi fy ngwella yn drwyadl bron. Wedi defnyddio y dogn nesaf o Sebon ac Eli Cuticura gwellhawyd fiii gyflawn. Gwerthir Sebon ac Eli Cuticura gan fferyllwyr ymhob man. Siainpl o bob un gyda llyfr 32 tudalen yn rhad drwy'r llyth- yrdy. Cyfeiriad: F. Newbery and Sons, 27 Charterhouse Square, London, neu Potter Drug. and Clieni. Corp., Boston, U.S.A.


posted by Glyn Davies at 1:24 PM\nRydych yn son am ddau bosibilrwydd o lywodraeth ar ôl mis Mai Clymblaid Llafur a Phlaid a/ neu Lib Dems, neu glymblaid enfys Plaid / Ceidwadwyr/ Lib Dems (? ac annibynwyr).\nMae yna drydydd posibilrwydd sef clymblaid o'r 60 aelod. Does dim cyfrinach mae dyma oedd dymuniad Dafydd Wigley a Ron Davies ar gyfer y Cynulliad cyntaf - er mwyn i'r Cynulliad cael cyfle i setlo i lawr, heb rwystredigaeth gelyniaeth wleidyddol.\nMae Dafydd Wigley wedi awgrymu mae da o beth bydda adfer y syniad yma er mwyn i'r Cynulliad dod i arfer efo'i phwerau newydd wedi mis Mai. Dwi ddim yn gweld o'n digwydd yn bersonol, ond rwy'n siŵr mae dyma yw dymuniad y Blaid.\nYr wyf wedi pleidleisio i'r Blaid mewn pob etholiad ers mis Hydref 1984, ond oni bai fy mod yn cael y sicrwydd na fydd y Blaid yn cadw Llafur mewn grym ar ôl mis Mai, mi fyddwyf yn bwrw pleidlais dros y Torïaid yn yr etholiadau ar gyfer y Cynulliad.\nMi fyddwyf yn torri fy nghalon wrth wneud, wedi bod yn driw i'r achos Cenedlaethol ar hyd fy oes. Ond dim ond un blaid yng Nghymru sydd wedi dangos casineb bwriadol tuag at yr Iaith a'r diwylliant Cymraeg - y Blaid Lafur. Yn sicr mae'r Ceidwadwyr a'r Rhyddfrydwyr wedi esgeuluso Cymru, ac wedi gwneud niwed i Gymru ar adegau - ond yn anfwriadol trwy beidio ag ystyried effaith eu polisïau ar yr iaith a'r diwylliant. Ond mae yna aelodau o'r Blaid Lafur sydd (gan gynnwys rhai ACau) yn gwneud niwed i'r iaith yn fwriadol. Nid ydwyf am bleidleisio dros unrhyw blaid, gan gynnwys y Blaid Genedlaethol, os ydynt am gadw'r fath bobl mewn grym.\nBy Abermaw, at 18 January, 2007 19:01\nMae sylwadau 'abermaw' yn diddorol iawn. Dw i ddim yn credu bydd clymblaid o'r 60 ACau yn realistig - ond dw i'n gobeithio bydd y llywodraeth a gwrthblaid(au) newydd yn gweithio gyda gilydd yn well ar ol yr etholiad Mis Mai nesa. Rown i'n falch gweld bob un ohonon ni'n croesu y swyddi newydd sy'n dod i St Athan yn ystod y wythnos diwetha.\nFy uchelgais ydi newid yr agwedd pobl Cymru tuag at ein blaid ni. Os bydd digon o gefnogwyr Plaid Cymru a Democrateaeth Rhyddfrydol yn barod i ystyried gweithio gyda Tories, bydd rhaid i eu arwyddyddion yn gwneud yr un peth.\nAr ol clywed y ffordd mae gwleidyddion fel Adam Price a Rhodri Glyn wedi bod yn siarad dros y wythnosau diwetha dw i'n siwr bod clymblaid gyda Lafur ar eu agenda. Bydd llawer o bobl fel abermaw ddim yn barod i dderbyn hwn. Bydd croeso iddyn nhw yn y Blaid Geidwadol yng Nghymru.\nBy Glyn Davies AM, at 20 January, 2007 10:10


Addewid Caerdydd ar Waith\nRydym am weithio gyda chi fel y gallwn, gyda'n gilydd, sicrhau fod gan eich pobl ifanc y wybodaeth a'r sgiliau sydd eu hangen arnynt i lwyddo.\nAnnog eich plentyn i fod yn uchelgeisiolac agor eu llygaid i ddewisiadau gyrfaol posibl yn y dyfodol\nCreu cyfleoeddi'ch plentyn ffynnu\nCefnogi'ch plentyn i ddatblygu'r sgiliau sydd eu hangen arnynt i symud ymlaen i'w dewis gyrfaol yn y dyfodol\nSut gall Addewid Caerdydd eich cefnogi chi?\nP'un a ydych am barhau ag addysg, dilyn hyfforddiant, gwirfoddoli, dod o hyd i brentisiaeth neu ddechrau swydd - mae gennym lawer o opsiynau gwahanol a channoedd o gyfleoedd yn aros i chi! Ewch i Beth Nesaf? I gael gwybod mwy – ychwanegir cyfleoedd newydd bob wythnos.\nGwefannau ac Adnoddau defnyddiol\nWedi ymrwymo i dwf a ffyniant yn Rhanbarth Caerdydd.\nHelp fel y gallwch gynllunio, paratoi, canfod a gwneud cais am swyddi.\nCymorth ar gyfer gwasanaethau ieuenctid yn ardal Caerdydd.\nCyngor i Mewn i Waith\nHelp a chyngor fel y gallwch benderfynu ar eich cam nesaf.\nCymorth o ran iechyd a lles meddyliol ac emosiynol.\nGwybodaeth i'ch helpu i ddewis eich camau nesaf.\n"Mae Tîm Adduned Caerdydd yn chwarae rhan bwysig iawn yn y gwaith o ddarparu cyfleoedd i bob plentyn a pherson ifanc ledled y ddinas. Mae gweithio gyda'n gilydd mewn partneriaeth â nhw yn cynnig mynediad i bobl ifanc i'r profiadau a'r gefnogaeth fwyaf anhygoel, a all gael effaith sylweddol ar wella eu cyfleoedd ôl-16."-\nOs ydych chi'n gyflogwr ac mae gennych ddiddordeb mewn cydweithio i greu cyfleoedd i bobl ifanc yna os gwelwch yn dda, ymunwch â ni ac addo eich cefnogaeth!\nAddunedwch Eich Cefnogaeth\n© 2021 Cedwir pob hawl. Addewid Caerdydd.


Hafan Agenda for Pwyllgor y Cyfansoddiad a Gwasanaethau Democrataidd on Dydd Iau, 26ain Ebrill, 2018, 2.00 pm\nDydd Iau, 26ain Ebrill, 2018 2.00 pm\nPecyn adroddiadau'r rhaglen PDF 775 KB\nNodyn: Moved from 15/03/18\nPwrpas: I gadarnhau, fel cofnod cywir gofnodion y cyfarfod ar 31 Ionawr 2018.\nCafodd cofnodion y cyfarfod a gynhaliwyd ar 31 Ionawr 2018 eu cyflwyno a’u cadarnhau fel cofnod cywir.\nGofynnodd y Cynghorydd Peers am ddiweddariad ar ei gynnig y dylai Aelodau newydd y Pwyllgor Cynllunio fynychu eu cyfarfodydd cyntaf fel sylwedyddion i’w cynorthwyo â chymryd rhan mewn cyfarfodydd pellach. Eglurodd y Rheolwr Gwasanaethau Democrataidd bod yr awgrym wedi’i gyflwyno i'r Prif Swyddog (Cynllunio, Yr Amgylchedd a’r Economi) i’w ystyried gan y Gr?p Strategaeth Cynllunio.\nProses Ymgynghori ar y Gyllideb PDF 106 KB\nPwrpas: Galluogi’r Pwyllgor i ystyried yr adolygiad o Broses y Gyllideb a gwneud argymhellion I’r Cyngor.\nAppendix 1 - Member consultation feedback , eitem 24. PDF 65 KB\nAppendix 2 - Three Stage Budget Process Flow Chart , eitem 24. PDF 113 KB\nCyflwynodd y Rheolwr Gwasanaethau Democrataidd yr adroddiad a oedd yn darparu adborth gan Aelodau a Swyddogion i ddatblygu dull newydd ar gyfer y broses ymgynghori ar y gyllideb. Atodwyd yr adborth a gafwyd gan yr Aelodau yn ystod yr ymgynghoriad i’r adroddiad, yn ogystal â siart llif proses cyllideb fesul cam.Argymhellwyd geiriau diwygiedig, i’w cynnwys yn adran 16 y Cyfansoddiad, yn yr adroddiad.\nYn dilyn yr ymgynghoriad gydag Aelodau, amlinellwyd cyfres o ofynion ac ymatebion/ sylwadau yn yr adroddiad a ddefnyddiwyd i hysbysu’r siart llif arfaethedig. Roedd y siart llif hefyd yn seiliedig ar ddull 2018/19 ond nid oedd yn gyfarwyddol; roedd y siart llif yn dangos proses tri cham ond yn ddibynnol ar yr amgylchiadau, gellid hefyd mabwysiadu proses dau neu bedwar cam.\nY geiriad arfaethedig ar gyfer y Cyfansoddiad oedd:\nYn seiliedig ar arferion da a'r angen am effeithlonrwydd, roedd y Cyngor wedi datblygu Proses Gyllideb fesul cam, fel y dangoswyd yn y siart llif. Nid yw hyn yn gyfarwyddol; byddai rhwng dau neu bedwar cam yr un mor rhesymol, yn dibynnu ar yr amgylchiadau yn ystod blynyddoedd gwahanol. Ym mhob cam, mae pedair wythnos ar gael i ymgynghori, ar sail aelod unigol a thrwy un o chwech Pwyllgor Trosolwg a Chraffu. Mae amser ar gael i Aelodau unigol a Phwyllgorau Trosolwg a Chraffu ofyn am wybodaeth ychwanegol, hyd at ac yn cynnwys dyddiad cau terfynol a fydd yn cael ei osod ar ddechrau’r broses.\nAr ddiwedd y cyfnod ymgynghori, bydd y Cabinet yn llunio cynigion cadarn, o ystyried yr ymatebion i’r ymgynghoriad. Bydd unrhyw adroddiad i’r Cyngor yn adlewyrchu sylwadau a wnaed gan ymgyngoreion ac ymateb y Cabinet. Bydd Pwyllgorau Trosolwg a Chraffu efallai hefyd yn paratoi ymateb yn uniongyrchol i’r Cyngor ar gyfer penderfyniad anweithredol, megis y Gyllideb. Drwy gydol y broses, hyd at y dyddiad cau, a fydd yn cael ei benderfynu ar sail flynyddol, bydd swyddogion statudol y Cyngor ar gael i arwain a chynorthwyo Aelodau sy’n dymuno archwilio cynigion eraill.\nEglurodd y Prif Weithredwr bod llawer o waith wedi’i wneud ar opsiynau posib i hysbysu'r siart llif. Dywedodd fod proses y gyllideb ar gyfer 2019/20 eisoes wedi dechrau gydag adroddiad i’r Cabinet yn gynharach yr wythnos honno yn trafod y bwlch yn y gyllideb a ragwelwyd. Yn dilyn proses y gyllideb y flwyddyn flaenorol, trefnwyd cyfarfod cynnar gyda Phenaethiaid Ysgolion a Chadeiryddion Cyrff Llywodraethu i’w gynnal yr wythnos ganlynol i ystyried senarios cyllideb. Yn dilyn Gweithdy Cynhyrchu Incwm lle roedd Aelodau yn heriol, roedd gwaith bellach yn cael ei wneud ar opsiynau. Cyfeiriodd at eitemau megis Archwilio Effeithlonrwydd y Gyllideb a’r Strategaeth Incwm a oedd eisoes wedi’u hychwanegu at y rhaglen gwaith i’r dyfodol er mwyn i’r Pwyllgor Trosolwg a Chraffu Adnoddau Corfforaethol allu archwilio’r canlyniadau.\nGwnaeth y Cynghorydd Dunbar sylw ar yr arbedion effeithlonrwydd a wnaed dros y blynyddoedd diweddar, ond pwysleisiodd fod y Cyngor bellach yn ddibynnol ar gymorth gan y Llywodraeth Genedlaethol a Llywodraeth Cymru. Cefnogodd yr argymhellion yn yr adroddiad ac fe groesawodd y siart llif. Dywedodd fod ... view the full Cofnodion text for item 24.\nRhannu Gwybodaeth yn y Cyngor PDF 76 KB\nPwrpas Mabwysiadurheolau diwygiedig ar rannu gwybodaeth o fewn y Cyngor\nAppendix A - Information Sharing Principles , eitem 25. PDF 162 KB\nCyflwynodd y Prif Swyddog (Llywodraethu) yr adroddiad ar rannu gwybodaeth o fewn y Cyngor. Yn ystod y cyfarfod Pwyllgor ym mis Tachwedd, cytunwyd y byddai gweithgor yn cael ei sefydlu i lunio canllaw newydd ar sut i rannu gwybodaeth o fewn y Cyngor.\nBu i’r gweithgor, a gadeiriwyd gan y Cynghorydd Marion Bateman gyfarfod ddwywaith ym mis Rhagfyr 2017 a lluniwyd canllawiau drafft a’u rhannu â swyddogion ac Aelodau mewn ymgynghoriad. Canlyniadau’r gwaith hynny oedd cyfres o egwyddorion yn ymwneud â sut a phryd fyddai’r Cyngor yn rhannu gwybodaeth yn ei gyfathrebu mewnol. Os bydd y Cyngor Sir yn ei gymeradwyo, bydd y canllawiau yn cael eu cynnwys yn y Cyfansoddiad.\nCymeradwywyd nifer o egwyddorion yng nghyfarfodydd y gweithgor. Ystyriwyd sawl sefyllfa a oedd yn edrych ar rannu gwybodaeth o safbwyntiau gwahanol megis Cynghorydd yn siarad â swyddog, Cynghorydd yn siarad â Chynghorydd arall neu Gynghorydd yn siarad ag etholwr.\nRoedd yr egwyddorion a’r enghreifftiau yna’n destun ymgynghoriad â swyddogion a gweithdy i Aelodau. Cefnogwyd yr egwyddorion ar y cyfan yn ystod y broses er y gwnaed rhai gwelliannau ac fe atodwyd y ddogfen derfynol i’r adroddiad.\nPwysleisiodd y Prif Swyddog bwysigrwydd pa wybodaeth y gellid ei rhannu gan roi manylion y canlyniadau a wynebir o ganlyniad i rannu gormod neu ddim digon o wybodaeth. Byddai’r adroddiad yn cael ei gyflwyno i’r Cyngor Sir ar 1 Mai 2018.\nDiolchodd y Prif Weithredwr i bawb a oedd wedi bod yn rhan o’r broses am eu cyfraniadau a dywedodd, yn ogystal â’r egwyddorion yn cael eu cynnwys yn y Cyfansoddiad, byddent hefyd yn cael eu dosbarthu ymysg swyddogion er mwyn sicrhau eu bod yn cael eu deall yn iawn.\nDiolchodd y Cynghorydd Heesom i’r Prif Swyddog am yr adroddiad a gafodd ei groesawu. Diolchodd y Prif Swyddog i'r Rheolwr Gwasanaethau Democrataidd a’r Rheolwr Llywodraethu Gwybodaeth am eu cyfraniadau. Mynegodd y Cynghorydd Bateman ei diolch, fel Cadeirydd y gweithgor, i’r swyddogion am eu cyngor ac i’r Aelodau am eu cyfraniadau.\nDywedodd y Cynghorydd Williams na ddylai’r broses ddod i ben ar y pwynt hwn ac y dylid cynnal trafodaethau pellach gyda swyddogion yngl?n â’r broses o wneud penderfyniad. Ymatebodd y Prif Swyddog gan ddweud bod blaenweithgarwch yn bwynt pwysig.\n(a) Bod y canllawiau yn cael eu hargymell i’r Cyngor Sir i’w mabwysiadu i'r Cyfansoddiad; a\n(b) Bod Aelodau'r gweithgor yn cael diolch am eu gwaith.\nDiweddariad Datblygiad Aelodau PDF 77 KB\nPwrpas: I ddiweddaru’r Pwyllgor ar weithdai a sesiynau briffio Aelodau diweddar a rhai sydd i ddod.\nCyflwynodd y Rheolwr Gwasanaethau Democrataidd yr adroddiad Diweddariad Datblygu Aelodau ac eglurodd, yn dilyn yr etholiadau lleol y flwyddyn flaenorol, y dyluniwyd Rhaglen Gynefino i ddarparu Aelodau newydd a’r rhai oedd yn dychwelyd â gwybodaeth hanfodol i weithredu’n effeithiol fel Cynghorydd.\nByddai adroddiadau diweddaru rheolaidd ar gynnydd digwyddiadau datblygu Aelodau yn cael eu hadrodd i Bwyllgor y Cyfansoddiad a Gwasanaethau Democrataidd. Yn ychwanegol, os oedd gan yr Aelodau awgrymiadau ar gyfer digwyddiadau datblygu Aelodau yn y dyfodol byddai modd iddynt gysylltu gyda’r Rheolwr Gwasanaethau Democrataidd.\nDigwyddiadau a gynhaliwyd ers y cyfarfod diwethaf:\n· Gweithdy Deddf Llesiant Cenedlaethau'r Dyfodol – 8 Chwefror 2018\n· Iechyd a Diogelwch ar gyfer Cynghorwyr – 15 Mawrth 2018\n· Hyfforddiant Arolygiaeth Gynllunio – 9 Ebrill 2018\n· Gweithdy Adolygiad o gymorthdaliadau’r Cyngor ar gyfer Cludiant Cyhoeddus – 11 Ebrill 2018.\n· Gweithdy Egwyddorion Rhannu Gwybodaeth – 16 Ebrill 2018\n· Gweithdy Cynhyrchu Incwm – 18 Ebrill 2018\nY gweithdai i ddod oedd:\n· Cynllun y Cyngor – 29 Mai 2018\n· Briffiad Rheoliad Diogelu Data Cyffredinol - Mehefin 2018\n· Gweithdy Monitro Perfformiad – Gorffennaf 2018\nYn dilyn cyflwyniad hyfforddiant Ymwybyddiaeth Trais Domestig i staff, cynigiwyd hefyd y dylid cynnig yr hyfforddiant i Aelodau. Yn yr un modd gyda’r ymgyrch “Look at Me” a oedd yn sesiwn hyfforddi ymwybyddiaeth anhwylderau ar y sbectrwm awtistig.\nMewn ymateb i sylw gan y Cynghorydd Smith, dywedodd y Prif Weithredwr pe na bai’n gallu mynychu sesiwn hyfforddi a oedd o ddiddordeb iddo, byddai swyddogion yn gallu darparu sesiwn un i un gryno ar ei gyfer. Cadarnhaodd fod y sesiynau Iaith Gymraeg i staff hefyd yn agored i Aelodau.\nAwgrymodd y Cynghorydd Christine Jones hyfforddiant Rhianta Corfforaethol ac fe groesawyd hyn gan y Rheolwr Gwasanaethau Democrataidd.\n(a) Bod y cynnydd o ran y digwyddiadau datblygu Aelodau yn cael ei nodi; a\n(b) Bod awgrymiadau ar gyfer digwyddiadau datblygu Aelodau yn y dyfodol yn cael eu trafod gyda’r Rheolwr Gwasanaethau Democrataidd.


"Gellid ystyried bwydo ar y fron fel triniaeth" - Bwrdd Iechyd Prifysgol Betsi Cadwaladr\n› "Gellid ystyried bwydo ar y fron fel triniaeth"\nMae uned y newydd-anedig flaenllaw, sydd wedi gweld cynnydd dramatig mewn cyfraddau bwydo ar y fron, am i famau ystyried bwydo babanod a anwyd cyn amser ar y fron fel “triniaeth”.\nMae uned arbenigol y newydd-anedig Ysbyty Glan Clwyd yn helpu 20% yn fwy o fabanod i ddechrau bywyd gyda buddion iechyd llaeth y fron na’r cyfartaledd cenedlaethol.\nMae newydd gwblhau Cam 1 o Fenter Cyfeillgar i Fabanod UNICEF y DU (BFI) - ac mae wedi ennill cyllid ar gyfer Camau 2 a 3.\nYng ngham cyntaf y cynllun, mae nifer y mamau sydd yn yr uned sy’n bwydo eu babanod ar y fron wedi codi o 17% i 39%.\nYn ogystal, mae nifer y babanod sy'n cael llaeth y fron am y 14 diwrnod cyntaf hollbwysig o fywyd yn 69.4% - mwy nag 20% yn uwch na chyfartaledd Cymru a Lloegr.\nDywedodd uwch ymarferydd nyrsio'r newydd-anedig, Rhian Smith, fod gwaith y tîm yn helpu mamau i weld bwydo ar y fron mewn ffordd wahanol.\nDywedodd hi: “Nid ydym yn selog am fwydo ar y fron ond mae’n bwysig bod mamau’n gwybod am fanteision llaeth y fron i’w babanod.\n“Ar gyfer babanod a anwyd cyn amser, gallai gael ei weld fel triniaeth. Mae rhai mamau’n cael trafferth bwydo ar y fron a does dim pwysau na chywilydd yn hynny - a byddan nhw’n cael eu cefnogi ym mha bynnag beth maen nhw’n ei ddewis gan ein staff a gan famau eraill ar yr uned.”\nYn ogystal â throsglwyddo gwrthgyrff hanfodol yn y bwydo cynnar hynny, gall llaeth y fron atal afiechydon fel enterocolitis madru, cyflwr treulio a allai fod yn angheuol i fabanod a enir cyn amser.\nNid yw’r BFI yn ymwneud â hybu llaeth y fron yn unig, mae’n ymwneud â meithrin perthnasoedd agos cariadus â rhieni a’u sefydlu fel partneriaid mewn gofal.\nMae’n rhywbeth sydd ar flaen y gad o ran triniaeth yn uned y newydd-anedig yn yr ysbyty, sy’n gofalu am fabanod sy’n cael eu geni o 26 wythnos ymlaen.\nPlant a phobl ifanc Gogledd Cymru i helpu i ddatblygu Siarter Plant - Bwrdd Iechyd Prifysgol Betsi Cadwaladr (gig.cymru)\nGall rhai fod yn yr uned am ychydig oriau yn unig ond gall rhai aros yn hirach ar gyfer problemau mwy cymhleth sy'n gysylltiedig â genedigaethau babanod a enir cyn amser.\nUn fam sydd wedi gweld y Fenter Cyfeillgar i Fabanod ar waith yw'r athrawes ysgol uwchradd Ellie Owen, 36 oed o Gyffordd Llandudno.\nDioddefodd o gyneclampsia yn ystod ei beichiogrwydd a rhoddodd enedigaeth i'w mab Harvey yn 31 wythnos ar 22 Chwefror eleni. Roedd yn pwyso 3 pwys 4 owns.\nBum wythnos ar ôl iddo gyrraedd roedd Harvey ar ocsigen ac yn cael ei fwydo trwy diwb ond roedd ei fam yn tynnu llaeth iddo ac yn awyddus i fwydo ar y fron.\nDywedodd Ellie ei bod wedi derbyn cefnogaeth heb ei ail gan staff yr uned - ond hefyd gan ei chyd-famau.\nDywedodd hi: “Maen nhw wedi gosod yr ystafell tynnu llaeth mor dda, ni allai hyd yn oed yr unigolyn mwyaf diog fethu â dilyn eu cyfarwyddiadau.\n“Ond mae’r awyrgylch yno i annog mamau i gefnogi ei gilydd. Rydym yn teimlo'n gyfforddus yma."\nDechreuodd y gefnogaeth honno o enedigaeth Harvey, pan oedd ganddi deimladau o euogrwydd am ei gyrhaeddiad cynnar.\n“Roedd yn sioc i’r system,” meddai Ellie. “Rydych chi'n teimlo'n euog oherwydd bod eich corff yn eu methu.\nBondio amser bath i Harvey gyda'i fam Ellie Owen yn Ysbyty Glan Clwyd\n“Mae dull y staff yma wedi bod yn gwbl ddi-fai, maent yn rhoi enw da i'r sector. Daethant i gwrdd â mi cyn fy nhriniaeth Cesaraidd, i ddeall fy nymuniadau ac fe wnaethant dawelu meddwl fy mhartner a minnau am ddatblygiad Harvey.\nDywedodd Ellie pan gyrhaeddodd Harvey fod staff yn ei hannog i fod yn rhan o'i ofal.\n“Mae’r anogaeth gan y meddygon a’r nyrsys yn anhygoel,” meddai. “Mae’r cydlynu rhwng y tîm yn ddi-dor - mae'n rhaid eu bod nhw'n delepathig. Maent yn dilyn popeth rydych chi'n ei ddweud ac yn tawelu'ch meddwl.\n“Rwy’n deall sut mae’n rhaid i hyn gael ei arwain gan gleifion,” meddai Ellie. “Ni allaf ddweud bod unrhyw beth angen ei wella - mae'n anhygoel.”\nI gael rhagor o fanylion am Fenter Cyfeillgar i Fabanod UNICEF ewch i: Menter Cyfeillgar i Fabanod UNICEF.


Mae Tsieina gwasanaeth hir bywyd yn bwydo Pelletizer gwneuthurwyr, cyflenwyr a ffatri-cyfanwerthu cynnyrch-Jiangsu Liangyou rhyngwladol peirianneg fecanyddol Co., Ltd\nMelin belennau bwyd anifeiliaid FDSP yw eich dewis delfrydol ar gyfer gwneud bwyd anifeiliaid fel hwyaden porthiant, porthiant cyw iâr, bwydo gwartheg, cwningen fwyd anifeiliaid, ac ati. Broses hon yn hawdd yn weithredol ac yn isel yn y gost y gyfradd pelletizing fwy na 95% a gwisg maint, arwyneb llithrig, sy'n gyfleus i storio...\nMelin belennau bwyd anifeiliaid FDSPMae eich dewis delfrydol ar gyfer gwneud bwyd anifeiliaid fel hwyaden porthiant, porthiant cyw iâr, bwydo gwartheg, cwningen fwyd anifeiliaid, ac ati. Broses hon yn hawdd yn weithredol ac yn isel yn y gost y gyfradd pelletizing fwy na 95% a gwisg maint, arwyneb llithrig, sydd yn gyfleus i storio ac nid yw'n hawdd i ddirywio.\nPrif fanteision melin belennau bwyd anifeiliaid\n2. hir amser gwasanaeth.\n3. hawdd gweithredu a chynnal a chadw.\nNeilltuo gynlluniwyd yn gyflym ac yn disassembled yn marw yn hawdd ei newid. Dim ond mae'n cymryd 0.5-1 awr ar gyfer un gweithiwr i newid die.Compared neilltuo gyda'r peiriant marw neilltuo fertigol yn Tsieina, mae'n arbed llawer mwy o amser.\nHot Tags: peiriant pelenni peiriant pelenni maker Pelenni gwneud peiriannau peiriant pelenni ar gyfer gwerthu pelenni Melin gweithgynhyrchwyr peiriant pelenni felin melin belennau marw neilltuo fertigol melin belennau marw ffoniwch Mae bywyd gwasanaeth hir yn bwydo pelletizer, Tsieina, gwneuthurwyr, cyflenwyr, ffatri, cyfanwerthu


Dod yn Dalaith Masnach Deg - Yr Eglwys yng Nghymru Dod yn Dalaith Masnach Deg – Yr Eglwys yng Nghymru\nDod yn Dalaith Masnach Deg\nSul Masnach Deg\nMae thema’r Garawys o gydnabod ein rhan ym mhechodau’r byd, yn ogystal â chydnabod ein ffaeleddau ein hunain; ar fyfyrio ac edifarhau a bod yn anhunanol; a ffocws y Garawys cynnar ar y Greadigaeth yn nhymor bywyd newydd y gwanwyn – mae hyn oll yn peri bod yr amser hwn yn amser delfrydol at gysylltu gweddi ac addoliad â Masnach Deg.\nEdrychwch ar ddeunydd amserol y Sefydliad Masnach Deg i eglwysi dros Bythefnos Masnach Deg:\nCynhelir Penwythnos Masnach Deg Mis Chwefror, gellir felly ddewis un o dri Sul. Ac y mae detholiad yr Eglwys yng Nghymru o adnoddau (gweler ymyl y ddalen) ar gael o hyd.\nBeth am derfynu’r gwasanaeth â sesiwn blasu coffi Masnach Deg? Os nad ydych wedi’u darganfod eto, byddwch yn synnu sawl brand Masnach Deg sydd – ac nid pob un sy’n ddigon penydiol i’r Garawys!\nBeth yw ystyr masnach deg?\nGolyga’r marc Masnach Deg ar becyn o de neu goffi, bar o siocled, potel o win – neu hyd yn oed ddillad neu emwaith! – fod y cynhyrchwyr yn talu cyflog teg i’w gweithwyr, yn darparu amodau gwaith boddhaol, yn cynnal safonau amgylcheddol, ac yn trin merched yn deg. Buddsoddir rhan o bris y pecyn mewn cyfleusterau cymunedol (fel ffyrdd neu ysgolion) yn yr ardal y daw’r eitem ohoni, neu i wella’r cynhyrchu (hyfforddiant busnes, er enghraifft, neu gyfarpar diogelwch).\nFelly, er nad elusen mohono, fe wyddoch fod y pris yr ydych yn ei dalu o fudd uniongyrchol i rywun.\nSafon ansawdd, nid enw brand, yw’r marc Masnach Deg; y mae felly amrywiaeth mawr i ddewis ohono, yn enwedig ymhlith y ffefrynnau – te, coffi a siocled. Mae pob un o’r prif archfarchnadoedd yn cynnig amrywiaeth o gynnyrch Masnach Deg, yn cynnwys eu labeli eu hunain – ac felly hefyd sawl siop lai.\nGellir hefyd archebu cynnyrch ar-lein. (Mae Masnach Deg Cymru mewn cysylltiad â sawl marchnad – gweleer http://fairtradewales.com/about/what-is-fair-trade/fairtrade-products.)\nY cynllyn talaith masnach deg\nYn 2012, pasiodd Corff Llywodraethol yr Eglwys yng Nghymru gynnig i wneud yr Eglwys yng Nghymru yn Dalaith Masnach Deg – y gyntaf yn y Cymundeb Anglicanaidd.\nI wneud hynny, rhaid cael achrediad gan Fasnach Deg Cymru. Yn ymarferol, golyga hyn y bydd yn rhaid i o leiaf 70% o Eglwysi pob Esgobaeth yn y Dalaith ddefnyddio te a choffi a chynnyrch arall Masnach Deg. I ymuno, cwblhewch Ffurflen Adduned Masnach Deg i bob eglwys, a’i dychwelyd i’r Parchedig Carol Wardman, Cynghorwr yr Esgobion ar yr Eglwys a Chymdeithas, yn 39 Heol y Gadeirlan, Caerdydd CF11 9XF.\nBeth yw’r adduned masnach deg?\nCefnogi a hyrwyddo Masnach Deg,annog defnyddio a gwerthu mwy o gynnyrch Masnach Deg, a chynnig dim ond te a choffi Masnach Deg mewn cyfarfodydd y mae’r Eglwys yn gyfrifol amdanynt.\nTrwy weddïo, addoli ac astudio, datblygu ei thystiolaeth ym maes cyfiawnder bydeang.\nSicrhau y defnyddir ac/neu y gwerthir te a choffi a chynnyrch arall Masnach Deg yn o leiaf 70% o Eglwysi pob Esgobaeth yn y Dalaith, ac annog Eglwysi i arddangos llenyddiaeth i hysbysebu eu bod yn defnyddio cynnyrch Masnach Deg.\nDenu sylw’r cyfryngau a pharhau i godi ymwybyddiaeth o’r Marc Masnach Deg, a chyfeirio at statws Masnach Deg y Dalaith a’r Esgobaethau ar bob gwefan berthnasol.\nSefydlu Gweithgor Llywio Masnach Deg,yn cynnwys cynrychiolydd o bob Esgobaeth, i fod yn gyfrifol am fonitro bod yr amcanion yn cael eu cyrraedd, ac i adrodd yn ôl i Fasnach Deg Cymru.\nI ymuno, gwnewch y canlynol:\n1. Pasio cynnig yng nghyfarfod nesaf y Cyngor Plwyf Eglwysig naill ai’n ymrwymo neu ynteu’n ailddatgan eich ymrwymiad blaenorol, i wneud eich eglwysi’n eglwysi Masnach Deg. (Patrwm o Benderfyniad Masnach Deg gan y Cyngor Plwyf Eglwysig)\n2. Gwneud copïau o’r Ffurflen Adduned a chwblhau un dros bob eglwys yn eich plwyf.\n3. Dychwelyd un copi o bob Ffurflen Adduned i’r Parchedig Carol Wardman.\n4. Dangos copïau o’r Ffurflen Adduned ym mhob eglwys yr ydych am ei chynnwys.\n5. Cydymffurfio ag egwyddorion Masnach Deg trwy ddefnyddio cymaint o gynnyrch Masnach Deg ag y gallwch, a gwneud yn hysbys eich bod yn gwneud hynny!\nGallwch lawrlwytho’r holl wybodaeth y bydd arnoch ei hangen i wneud hyn yma:\nPoster Masnach Deg (PDF)\nFfurflenni Adduned (PDF)\nPatrwm o Benderfyniad dan y Cyngor Plwyf Eglwysig (PDF)\nGweddïau a darlleniadau\nAdnoddau Cymorth Cristnogol\nArweinlyfr bach i ddarlun mawr\nArweinlyfr Gwyrdd y Plwyf


Dinbych-Y-Pysgod i Gerddwyr by Pembrokeshire County Council - issuu\nTenby Park n Ride 2011_gm_rescued:Layout 1\ns e o o i r C Gwybodaeth am gynllun pedestreiddio a Pharcio a Theithio Dinbych-y-pysgod\nY dull cyflym, gl창n, am ddim o weld tref hanesyddol Dinbych-y-pysgod\n16 Gorffennaf - 4 Medi 2011\nPedestreiddio Bu’r cynllun pedestreiddio, y tu mewn i’r dref gaerog, yn gweithredu ers nifer o flynyddoedd bellach yn ystod misoedd yr haf. Un o brif amcanion rhoi cychwyn ar y cynllun oedd gwella’r profiad drwyddo draw i’r ymwelwyr a meithrin ‘caffi-feddylfryd’ yn Ninbych-y-pysgod. Y prif fanteision yw:  gwell diogelwch i gerddwyr sy’n crwydro’r strydoedd  cyfle i fwynhau cymeriad hanesyddol y dref mewn heddwch\n cyfle i agor caffis ar y palmant heb sŵn a mygdarthau cerbydau. O 16 Gorffennaf tan 4 Medi bydd parth i gerddwyr yn unig yn gweithredu yn y Dref Gaerog rhwng 11.00am a 5.00pm bob dydd. Bydd y ddau wasanaeth Parcio a Theithio arobryn yn gweithredu bob dydd o 10am tan 6.00pm. Am ragor o wybodaeth byddwch cystal â ffonio Cyngor Sir Penfro ar 01437 764551.\nAtgynhyrchwyd y mapiau hyn o fapiau’r Arolwg Ordnans â chaniatâd Llyfrfa ei Mawrhydi. © Hawlfraint y Goron. Mae atgynhyrchu heb awdurdod yn troseddu yn erbyn Hawlfraint y Goron, a gall hyn arwain at erlyniad neu weithredoedd sifil. Cyngor Sir Penfro - Rhif Trwydded LA 09015L99\nParcio a Theithio Traeth y Gogledd\nFaes Parcio'r Salterns\nw w w. p e m b ro k e s h i re . g o v. u k\nParcio a Theithio 1\nLlwybr Teithio Oren\nParcio a Theithio o: Faes Parcio’r Salterns (ger yr A4139 Ffordd Penfro Dilynwch yr arwyddion ) Bydd y gwasanaeth bws am ddim hwn ar fynd:bob chwarter awr 10.00am tan 6.00pm - bob diwrnod o’r wythnos 16 Gorffennaf - 4 Medi 2011 Bydd y bws yn stopio ym: 1. Maes Parcio’r Salterns 2. Maes Parcio 'The Green' 3. Rhodfa’r De (ar gyfer mynd i ganol y dref)\nBydd bws llawr isel sy’n gallu cludo cadeiriau olwyn, yn cael ei ddefnyddio i ddarparu’r gwasanaeth hwn. Bydd y gwasanaeth hwn yn dangos y logo canlynol:\nCaiff y gwasanaeth ei ddarparu gan: Silcox Coaches (ffôn 01646 683143)\nCaiff y gwasanaeth Parcio a Theithio hwn ei gyllido gan Awdurdod Parc Cenedlaethol Arfordir Sir Benfro\nParcio a Theithio 2 Llwybr Teithio Glas Parcio a Theithio o: Faes Parcio Traeth y Gogledd (ger ffordd yr A478 Dilynwch yr arwyddion ) Bydd y gwasanaeth bws am ddim hwn ar fynd:bob 10 munud 10.00am tan 6.00pm - bob diwrnod o’r wythnos 16 Gorffennaf - 4 Medi 2011 Bydd y bws yn stopio ym: 1. Maes Parcio Traeth y Gogledd 2. Stryd Fawr 3. Harbwr Dinbych-y-pysgod 4. Stryd Fawr\nBydd dau fws mini yn darparu’r gwasanaeth hwn; bydd un ohonynt yn gallu cludo cadeiriau olwyn. Bydd y gwasanaeth hwn yn dangos y logo canlynol: PARK & RIDE INCLUDING HARBOUR PARCIO A THEITHIO GAN GYNNWYS Y PORTHLADD\nCaiff y gwasanaeth Parcio a Theithio hwn ei gyllido gan Gyngor Sir Penfro\nSymudiadau’r bysiau Parcio a Theithio yn y Dref Gaerog o 10.00am tan 11.00am ac o 5.00pm tan 6.00pm hefyd.\nSymudiadau’r bysiau Parcio a Theithio yn y Dref Gaerog o 11.00am tan 5.00pm.\nSYLWER: CAIFF YR UN SAFLEOEDD BYSIAU EU DEFNYDDIO\nMae yma bedwar traeth, gwyliau rheolaidd, digonedd i’w wneud gyda’r nos, ogofâu a beddau o Oes y Cerrig, ceyrydd o Oes yr Haearn, cestyll Normanaidd a llawer rhagor – fe allai gymryd oes i weld popeth yn Ninbych-y-pysgod. Ac o ran ble i fynd i gael bwyd a diod, mae gan ymwelwyr ddewis aruthrol, ynghyd â gwestai a lletyau i fodloni pob chwaeth, waled ac oedran. Yr harbwr yw un o’r golygfeydd sy’n cael ei ffotograffio fwyaf ym Mhrydain ac o’i gei hyfryd gallwch fynd ar deithiau cychod i Ynys Byˆr gerllaw lle mae Mynachlog y Mynaich Gwynion. Mae gan Ddinbych-y-pysgod gymaint i’w gynnig ni waeth sut dywydd ydy hi, a dyma un neu ddau ohonynt!  Canolfan Hamdden Dinbych-y-pysgod - mae yno bwll nofio dan do, man chwarae meddal i blantos bach, ystafell iechyd, sawna, heulfa, ystafell ffitrwydd a chyrtiau badminton.  Amgueddfa ac Oriel Gelfyddyd Dinbych-ypysgod - yw un o’r amgueddfeydd annibynnol gorau a mwyaf diddorol yn y wlad.  Bryn y Castell - ceir golygfeydd bendigedig ar draws Bae Caerfyrddin a gallwch weld cyn belled â Phenrhyn Gwˆyr.  Tyˆ’r Marsiandwr Tuduraidd - yma fe gewch gipolwg diddorol ar fywyd yng nghyfnod y Tuduriaid.\n Gorsaf Bad Achub Dinbych-ypysgod - mae’n werth mynd i weld y tyˆ cwch newydd a’r bad achub diweddaraf, yr Haydn Miller.  Golff - Mae dau faes bendigedig ar gynnig ichi – i’r gorllewin o’r dref mae’r maes golff (twyni) pencampwriaeth sy’n dipyn o her ac yn Nhreflwyn mae maes hyfryd mewn parcdir. Maes 18 twll yw’r ddau ohonynt. Ymysg yr atyniadau poblogaidd eraill yn yr ardal leol mae ‘Silent World’ yn Ninbych-y-pysgod, ‘The Dinosaur Experience’ yn Great Wedlock, Parc Chwaraeon Gwledig Heatherton a Pharc Bywyd Gwyllt y Maenordy – bob un ohonynt wedi’u lleoli oddeutu dwy filltir a hanner o’r dref ar ffordd y B4318. Pentref bychan godidog ar ben bryn i’r gorllewin o’r dref yw Penalun. Oddi yno cewch olygfeydd bendigedig o faes golff Dinbych-y-pysgod a Thraeth y De.\nI gael rhagor o wybodaeth am Ddinbych-ypysgod, pethau i’w gwneud neu ble i aros, beth am ffonio neu ddod draw i: Canolfan Wybodaeth Cyngor Sir Benfro Uned 2, Upper Park Road, Dinbych-y-pysgod SA70 7LT Ffôn: (01834) 842402 E-bost: tenby.tic@pembrokeshire.gov.uk neu: Canolfan Croeso Parc Cenedlaethol Arfordir Penfro Tŷ Rhiwabon, Rhodfa'r De, Dinbych-y-pysgod, SA70 7DL Ffôn: (01834) 845040 E-bost: tenbycentre@pembrokeshirecoast.org.uk


Buddugoliaeth Bangor! | Buddugoliaeth Bangor! – Llais y Llysgennad\nRoeddwn wedi bod yn edrych ymlaen ers misoedd am yr eisteddfod ryng-golegol yng Nghaerdydd gan fy mod wedi cael cymaint o hwyl llynedd a dwi’n falch o ddweud ni chefais fy siomi!\nMae’r eisteddfod ryngol yn cael ei gynnal mewn prifysgolion gwahanol ledled Cymru bob blwyddyn, a thro y brif ddinas oedd hi eleni. Mae’n benwythnos llawn hwyl yn cystadlu a gwneud ffrindiau Cymraeg newydd o brifysgolion eraill. Y cystadlaethau chwaraeon sy’n cael eu cynnal ar ddydd Gwener gyda’r eisteddfod ei hun yn cymryd lle ar y dydd Sadwrn.\nRoedd pawb mor gyffrous ar y bws o Fangor lawr i Gaerdydd bore dydd Gwener yn edrych ymlaen at beth roedd gan y penwythnos ei gynnig. Wedi cyrraedd aethom i wylio’r chwaraeon a chefnogi Bangor wrth gwrs! Roedd hi’n braf cael cwrdd â hen ffrindiau ysgol sydd ym mhrifysgol Caerdydd a Lerpwl ac aethom i gyd i wylio’r rygbi gyda’n gilydd gyda’r nos.\nNid yw’r eisteddfod yn un arferol gan fod llawer o chwerthin a does neb yn ei gymryd rhy oddifri. Er fy mod ddim yn cystadlu fy hun cefais gymaint o hwyl yn gwylio’r cystadlu ac yn cefnogi. Yr uchafbwyntiau oedd y meim doniol, dawnsio disgo’r hogiau, y corau a’r moment pan enillodd prifysgol Bangor yr eisteddfod!! Sôn am ddathlu, a sut gwell na gyda phob prifysgol yn y gig yn clwb Ifor bach wedi’r eisteddfod orffen!\nEr fy mod angen cysgu am fis a mynd ar ‘detox diet’ ar ôl y penwythnos mi fyswn wrth fy modd yn cael ei ail fyw i gyd eto! Mae’n benwythnos unigryw ac yn gyfle gwych i gymdeithasu a chystadlu drwy gyfrwng y Gymraeg. Gallaim disgwyl tan yr eisteddfod blwyddyn nesaf yn barod – a gan ei fod yn cael ei gynnal ym Mangor, bydd RHAID i ni gipio’r darian unwaith eto!\nCor Prifysgol Bangor


Beth Rydym Ei Wneud - Dyslecsia Cymru / Wales Dyslexia\nAsesu a Sgrinio\nMae Dyslecsia Cymru yn cynnig cyngor a chefnogaeth i unigolion preifat, sefydliadau’r trydydd sector, cyrff cyhoeddus a busnesau preifat. Mae’n gwasanaethau yn cynnwys:\nDyma’r unig linell gymorth ddwyieithog yng Nghymru ar gyfer unigolion sydd yn cael eu heffeithio gan ddyslecsia.\nSgrinio dyslecsia a thiwtora\nRydym yn cynnal profion sgrinio dyslecsia ar gyfer pob oed, gan gynnwys plant oed cynradd ac uwchradd yn ogystal ag oedolion. Gellir trefnu tiwtora hefyd. Rydyn ni’n defnyddio sgrinwyr a thiwtoriaid cymwysedig sydd yn aelodau o’r Gymdeithas Ddyslecsia Prydeinig.\nAsesu yn y gweithle\nRydym yn asesu gweithwyr yn y gweithle ac yn darparu gwybodaeth i gyflogwyr ynglŷn â ffyrdd o gefnogi gweithwyr â dyslecsia. Mae’r cyngor wedi ei deilwra i strategaethau sydd eisoes wedi eu sefydlu er mwyn goresgyn dyslecsia yn unol â swyddogaeth benodol yr unigolyn.\nMae gennym raglen o gyrsiau wedi eu hachredu gan Brifysgol Cymru Y Drindod Dewi Sant ar gyfer myfyrwyr, athrawon a chyflogwyr. Rydym hefyd yn trefnu cynadleddau a gweithdai i godi ymwybyddiaeth o ddyslecsia.


Teyrngedau lu i'r AC Steffan Lewis - BBC Cymru Fyw\nImage caption Cafodd Steffan Lewis yn AC ei ethol ym Mai 2016 - yr aelod ieuengaf ar y pryd\nParhau mae'r teyrngedau gan wleidyddion o bob plaid ac eraill i'r AC Steffan Lewis a fu farw ddydd Gwener - roedd wedi bod yn dioddef o ganser y coluddyn.\nMae baneri ar adeiladau'r Cynulliad Cenedlaethol wedi'u gostwng fel arwydd o barch i Mr Lewis, AC Plaid Cymru Dwyrain De Cymru, oedd yn 34 oed.\nMae'n gadael gweddw, Shona, a mab Celyn, tair oed.\nCafodd ei ddisgrifio gan ei gyd-wleidyddion fel un oedd â thalent aruthrol.\nDywedodd arweinydd Plaid Cymru Adan Price ei fod yn "wleidydd neilltuol o dalentog a gyflawnodd gymaint yn ystod ei gyfnod", gyda phrif weinidog Cymru, Mark Drakeford yn ei ddisgrifio fel "un o wleidyddion mwyaf galluog ei genhedlaeth".\nRoedd yna deyrngedau hefyd gan ACau ac ASau, o'r meinciau blaen a'r meinciau cefn, y gwahanol bleidiau.\nHawlfraint y llun @RhunapIorwerth @RhunapIorwerth\nMewn trydar dywedodd Jonathan Edwards, AS Plaid Cymru Dwyrain Caerfyrddin a Dinefwr: "Steffan Lewis oedd gwleidydd athronyddol gorau ei genhedlaeth. Colled enfawr i'w deulu, y Blaid a Chymru. Adeiladwn genedl newydd i'w anrhydeddu. Cwsg mewn hedd fy nghymrawd annwyl"\nYn ei drydar ef, soniodd Jeremy Miles AC, Y Cwnsler Cyffredinol, am "newyddion anhygoel o drist am golli Steffan Lewis. Dyn o egwyddor, a adawodd ei farc heb os, trwy ei allu a'i ymroddiad. Yn meddwl nawr am ei deulu a'i gyfeillion."\nDywedodd Prif Weinidog yr Alban, Nicola Sturgeon, fod Mr Lewis yn wleidydd o'r radd flaenaf ac yn ddyn hyfryd.\nImage caption Bu Steffan Lewis yn cynrychioli etholaeth Dwyrain De Cymru ers 2016\nMewn datganiad dywedodd Plaid Cymru: "Colli Steffan yw'r ergyd waethaf bosib i'n teulu ni ac rydym yn gwybod bod pobl ledled Cymru yn rhannu ein galar. Roedd Steff yn ein hysbrydoli ni bob dydd. Roedd e'n graig i ni, yn angor ac yn fwy na hynny yn arwr i ni. Yn anad dim, roedd yn ŵr, tad, mab a brawd cariadus.\n"Hoffwn ddiolch i weithwyr y Gwasanaeth Iechyd wnaeth ofalu am Steffan yn ystod ei salwch, yn enwedig staff Ysbyty Ystrad Fawr a'i Oncolegydd, Dr Hilary Williams o Ganolfan Canser Felindre."\nDywedodd Richard Pugh, pennaeth gwasanaethau Macmillan Cymru: "Fe wnaeth Steffan gyflawni gymaint yn ei fywyd byr a siarad mor ddewr a gyda theimlad am ei brofiad o ganser.\n"Rydym yn meddwl am ei deulu a'i gyfeillion ar yr amser trist ac anodd hwn."\nMewn trydar dywedodd Paul Davies, arweinydd y Ceidwadwyr yn y Cynulliad, fod "ei ddewrder trwy gydol ei salwch yn esiampl i ni oll.\n"Mae fy meddyliau a gweddïau gyda'i deulu ar yr amser anodd hwn. "\nYn ôl arweinydd y Democratiaid Rhyddfrydol Cymreig, Jane Dodds, roedd Steffan Lewis yn "aelod cynulliad ymroddgar a thalentog oedd yn cael ei barchu ar draws y sbectrwm gwleidyddol ac roedd ganddo ddyfodol disglair o'i flaen.\n"Mae'n drasig ei fod wedi ein gadael mor ifanc."\nHawlfraint y llun @Dawn_Bowden @Dawn_Bowden\nDywedodd Elin Jones, Llywydd y Cynulliad fod Mr Lewis wedi "ennyn parch ar draws ffiniau gwleidyddol, o fewn y Senedd a thu hwnt.\n"Dangosodd Steffan ymroddiad a dewrder mawr wrth barhau i wasanaethu pobl Dwyrain De Cymru trwy gydol ei salwch anodd. "\nYchwanegodd y bydd llyfr cydymdeimlad ar gael yn y Senedd ar gyfer cydweithwyr ac aelodau o'r cyhoedd sy'n dymuno rhoi teyrnged i Steffan Lewis.


Moroedd Byw YN FYW! | North Wales Wildlife Trust\nMoroedd Byw YN FYW!\nLiving Seas Wales roadshow - Nia Haf Jones\nYr haf yma, bydd tîm Moroedd Byw Cymru’n mynd ar daith! Gallwch ddisgwyl profiad realiti rhithiol, archwilio pyllau creigiog, cribo traeth, snorcelu, gwylio’r môr a llawer mwy! Mwy o wybodaeth am ble i’n gweld ni yma ...\nO 21 Awst ymlaen, byddwn yn teithio ledled Gogledd Cymru i ddod â ‘Moroedd Byw Yn Fyw!’ i’ch ardal chi. Dyma gyfres o sioeau teithiol bywyd gwyllt undydd sy’n dangos bywyd gwyllt y môr a’r arfordir yn yr ardal leol. Wedi’r cyfan, mae gan Gymru tua 1,700 o filltiroedd o arfordir a gyda bron i 15,000km2 o fôr, mae’n gartref i gasgliad eang o fywyd gwyllt rhyfeddol!\nHefyd byddwn yn gofyn i chi ddweud eich Straeon y Môr wrthym ni. Rydyn ni eisiau tyrchu i’r gorffennol a chasglu eich atgofion byw chi am brofiadau o fywyd gwyllt – gallai’r rhain fod yn fwy arwyddocaol nag ydych chi’n ei feddwl i weithredu dros gadwraeth heddiw. Efallai y byddwch chi’n gweld bod gennych chi wybodaeth, straeon, arteffactau ac atgofion nad oes gan unrhyw un arall, neu sydd wedi’u hanghofio fel arall. Dewch â nhw gyda chi i’r sioe deithiol neu ffoniwch ni gyda’r wybodaeth!\nAllan hyd y lle\n21ain Awst 2018: Aberdyfi\n23ain Awst 2018: Amlwch\n24ain Awst 2018: Porthdinllaen\n26ain Awst 2018: Caergybi\n27ain Awst 2018: Traeth y Gorllewin, Llandudno\n29ain Awst 2018: Y Rhyl\n1af Medi 2018: Morfa Bychan / Traeth y Graig Ddu\n2il Medi 2018: Aberdaron\n29ain Hydref – 2il Tachwedd 2018: Castell Harlech\nMwy o wybodaeth am y digwyddiadau hyn a’n holl ddigwyddiadau eraill yn www.northwaleswildlifetrust.org.uk/events neu ymunwch yn yr hwyl ar ein tudalen ni ar Facebook: www.facebook.com/LivingSeasWales/


Y Dyffrynnoedd Llechi | Drupal\nEistedda Corris yn nyffryn yr afon Dulas, heb fod yn bell o lethrau Cader Idris yn ne Eryri. Mae’r dyffryn yn goediog gyda chymysgedd o goed pinwydd a choed llydanddail. Mae nifer o awgrymiadau am darddiad yr enw Corris; y cyntaf yw ei fod wedi ei enwi ar ôl mynach o’r enw Corus a oedd yn yr ardal yn y 7fed ganrif, neu ei fod wedi enwi ar ôl ‘Korus’, un o feibion Cunedda, a chynnig arall yw mai cor-ris yw’r tarddiad, sy’n golygu grisiau defaid. Credir rhan amlaf mai tarddiad yr enw Corris, ydy enw y mynach Corus. Dechreuodd y cloddio yn yr ardal tua 1810, ond ceir sôn am chwarel Aberllefenni tua 1500! Yn y blynyddoedd rhwng 1850 a 1900 roedd y diwydiant yn ffynnu. Cyflogwyd tua 800 yn y chwareli, ond yn erbyn heddiw ychydig iawn sydd yn gweithio ynddynt. Yn y cychwyn, roedd y llechi yn cael eu cludo gan geffylau ar hyd y ffordd i ymyl Derwenlas, ac yna mewn cychod i Aberdyfi. Yn yr 1850au adeiladwyd y rheilffordd, ar ôl hynny roedd y llechi yn cael eu cludo i Fachynlleth. Cafodd y rheilffordd ei gau yn 1948. Erbyn heddiw mae darn o’r rheilffordd wedi ail-agor i gludo ymwelwyr. Ceir amryw o atyniadau gwych argyfer twristiaid, yn ogystal â system o lwybrau a mannau picnic.\nMap a Llwybr Bro Corris PDF (1.04 MB)\nMap a Llwybr Bro Ffestiniog PDF (1.14 MB)\nMap a Llwybr Bro Nantlle PDF (1.02 MB)\nMap a Llwybr Bro Ogwen PDF (567.26 KB)\nMap a Llwybr Bro Peris PDF (1.24 MB)


Cyfansoddiad oddeutu 4 munud ar gyfer pumawd chwyth (ffliwt, obo, clarinet, baswn a cyrn).\nBydd manylion llawn am y Gwaith Cwrs yn cael ei gynnwys yn Llawlyfr y Modiwl.\nCyfansoddi darn byr (oddeutu 1-2 funud) ar gyfer ffliwt, fiola a thelyn NEU ffliwt feibraffon a thelyn.\nCyfansoddwch ddarn oddeutu 5 munud o hyd, ar gyfer rhwng wyth a deg o berfformwyr.\nBydd manylion llawn am y Prif Aseiniad yn cael ei gynnwys yn Llawlyfr y Modiwl.\nCyfansoddwch ddarn tua 1.5 - 2 funud o hyd ar gyfer piano.\nPrawf repertoire sy'n cynnwys y gwahanol dechnegau cyfansoddi a recordiadau o'r cyfansoddiadau a astudiwyd drwy gydol Semester 1.\nDyddiad y prawf i'w gadarnhau.\nPrawf repertoire sy'n cynnwys y gwahanol dechnegau cyfansoddi a recordiadau o'r cyfansoddiadau a astudiwyd drwy gydol Semester 2.\n22 darlith (awr o hyd), yn wythnosol, trwy'r flwyddyn gyfan\n10 seminar (awr o hyd), yn bythefnosol, trwy'r flwyddyn gyfan


Gwasanaeth Uned Prosiect 1954 1964-5.5 Evinrude HP Seahorse Tune-UP Isaf / Amnewid Impeller Pwmp Dŵr | Atgyweirio allfwrdd Cychod Modur\nGwasanaeth Uned Prosiect 1954 1964-5.5 Evinrude HP Seahorse Tune-UP Isaf / Amnewid Impeller Pwmp Dŵr\nMae bob amser yn syniad da disodli'r impeller. I gyrraedd y impeller, mae'n rhaid i chi dynnu'r pen pŵer, datgysylltu'r cyswllt shifft, a thynnu'r uned isaf i ffwrdd. Mae tynnu oddi ar y pen pŵer yn cael ei ystyried yn boen oherwydd nad oes angen hyn ar moduron mwy newydd, ond nid yw mor anodd felly peidiwch â bod ofn. Mae'r impeller yn un o rannau mwyaf hanfodol y modur oherwydd ei fod yn methu, gallwch chi losgi'r modur yn hawdd, ystof y pen, neu gael problemau mawr eraill. Gallwch chi ddweud a aeth modur erioed yn boeth oherwydd bydd y paent ar ben y silindr neu'r porthladd gwacáu yn cael ei glymu. Wrth redeg, dylech weld swm da o ddŵr yn poeri allan o'r gwacáu uned isaf. Os na welwch ddŵr yn dod allan o'r uned isaf, caewch y modur i lawr a newid yr impeller cyn ei redeg eto. Fe ddylech chi hefyd allu cyffwrdd â phen y silindr a'r casys cranc gyda'ch bysedd a pheidio â chael eich llosgi. Mae gan moduron mwy newydd "telltale" a fydd yn caniatáu i chi ei weld yn ddŵr "pee" trwy dwll yn y cropian isaf. Nid oes gan y moduron hŷn hyn y "telltale", felly mae'n rhaid i chi edrych yr holl ffordd i lawr yng nghefn yr uned isaf i weld y dŵr yn cael ei ddisbyddu.\nTynnwch y saith sgriw sy'n dal y pen pŵer. Dylech hefyd gael gwared ar y cysylltiad llindag sy'n mynd rhwng y fraich tiller a'r lifer ymlaen llaw amseru. Efallai y bydd angen i chi brocio'r casys cranc pen pŵer yn ysgafn i dorri'r sêl. Codwch y pen pŵer cyfan a'i roi o'r neilltu.\nDatgysylltu Throttle Cysylltedd\nTynnwch Sgriwiau Power Pennaeth\nLifft Powerhead Breaking Seal\nPowerhead Symudwyd Ymaith\nWrth edrych i lawr oddi tano lle mae'r pen pŵer yn eistedd, gallwch weld y cneuen sy'n dal y cyswllt shifft. Mae dau gnau yno wedi'u gwahanu gan golchwr clo. Tynnwch y cnau hyn a datgysylltwch y cysylltiad shifft. Efallai y bydd yn rhaid i chi symud y symud i'r safle ymlaen i gael y cyswllt i wahanu. Tra'ch bod chi yma, tynnwch gap y gwanwyn a'r gwanwyn o ben y siafft yrru. Byddwch yn ofalus oherwydd bod y rhannau hyn yn hoffi neidio allan a mynd ar goll.\nTynnu Shift Cnau Cysylltedd\nCysylltedd Cnau Dileu\nAr ryw adeg, bydd angen i chi newid allan yr olew uned is. Mynd yn ei flaen ac yn gwneud hyn yn awr ydych nad ydych yn anghofio i wneud hynny yn nes ymlaen. Tynnwch y sgriwiau draen uchaf ac isaf a ddraenio allan yr hen olew. Y pethau a ddaeth allan o'r pwll yn edrych yn fwy fel olew modur a ddefnyddir. Mynd yn ei flaen ac yn disodli Rheoliadau olew uned is gyda allfwrdd lube offer uned is priodol. Don yn defnyddio'r hylif hydrolig gan ei fod yn dweud ar ochr yr uned is. Mae'r spec ar gyfer y lube gêr uned is yn olew uned is: Gall 80 / 90W / OMC / BRP HiVis a dod o hyd dim ond am unrhyw le.\nSgriw Drain Uchaf\nUned Isaf Olew\nGan ddefnyddio wrench 7/16, tynnwch y pedwar bollt uned is. Tynnwch yr uned isaf i lawr ac i ffwrdd. Bydd y siafft yrru a'r cysylltiad shifft yn dod i ffwrdd â'r uned isaf. Defnyddiwch dywel da neu badin arall a chlampiwch y sgerbwd uned isaf i mewn i gyntedd.\nTynnwch Bolltau Uned Lowr\nUned Isaf ar wahân\nTynnwch y pin rholio ar ben y gyriant. Bydd angen hwn arnoch chi allan o'r ffordd er mwyn i chi gael gwared ar y tai impeller. Peidiwch â thynnu'r gyriant allan o'r uned isaf oherwydd gall fod yn anodd ei gael yn ôl i mewn. Mae'n ddrwg gennym am y llun niwlog isod.\nDileu Roll Pin\nTynnwch y pedair sgriw sy'n dal gafael ar y tŷ impeller. Codwch y tai impeller oddi ar y gyriant. Dylai'r hen impeller fod y tu mewn i'r tŷ hwn. Yn fy achos i, roedd y impeller mewn darnau (ddim yn dda). Tynnwch y impeller, glanhewch a chwythwch y tai impeller allan. Isod gallwch weld yr hen impeller mewn darnau a'r impeller newydd.\nDileu Clawr Impeller\nDrwg ac Impeller Newydd\nTynnwch yr allwedd impeller o'r gyriant. Mae'r rhan hon yn hawdd ei cholli ac yn anodd ei disodli i fod yn ofalus.\nDileu Impeller Allweddol\nTynnwch a glanhewch y plât gwisgo impeller. Chwythwch allan gydag aer cywasgedig fel nad oes darnau rhydd o'r impeller na gronynnau tramor eraill a all gael eu dal yn naliadau dŵr y pen pŵer. Amnewid y plât gwisgo.\nClean Up Impeller Sylfaen\nAmnewid Plât Dŵr\nRhowch yr impeller newydd yn y tŷ impeller. Gall hyn fod yn dipyn o gamp. Mae angen i chi gylchdroi'r impeller yn wrthglocwedd a phlygu'r tabiau, fel eu bod yn ffitio o fewn y tŷ. Amnewid yr allwedd impeller a'r tai a diogel gyda'r pedair sgriw sy'n dal y tai impeller i lawr. Mae'n bwysig peidio ag anghofio'r allwedd impeller. Hebddo, ni fydd y impeller yn troelli ac yn pwmpio dŵr. Ar y pwynt hwn hefyd disodli'r pin rholio ar ben y siafft yrru.\nRhowch Impeller i Dai\nAmnewid Impeller Allweddol a Thai\nTra bod gennych yr uned isaf i ffwrdd, glanhewch a chwythwch bopeth y gallwch chi gan gynnwys y tiwb dŵr sy'n mynd â dŵr o'r tŷ impeller i'r pen pŵer. Rhowch gôt denau o silicon ar wyneb paru'r uned isaf cyn ei roi yn ôl ar y canolbwynt. Efallai y bydd yn rhaid i chi symud yr uned isaf o gwmpas i gael y gyriant gyrru a symud shifftiau i fwydo yn ôl i fyny trwy'r midsection. Bolltiwch yr uned isaf ymlaen gyda'r pedwar bollt a wrench 7/16.\nReunite Isaf a midsection\nAtodwch Uned Isaf\nAmnewid y prop, pin cneifio, pin Cotter, a chap prop.\nAmnewid y prop a pin cneifio.\nAmnewid Cotter pin a Prop Cap\nAtodwch y cyswllt sifft. Glanhewch a chwythwch yr ardal gymaint ag y gallwch. Amnewid y gwanwyn siafft yrru, cap, a golchwr ar y siafft yrru.\nAtodi Shift Cnau Cysylltedd\nTynnwch y plât mewnfa ddŵr a'i archwilio y tu ôl iddo. Os oes unrhyw beth yno, glanhewch a'i chwythu allan. Rhowch y plât yn ôl ymlaen gyda chilfachau yn wynebu tua'r cefn.\nCilfach Water Sgrin\nTra'ch bod chi'n plygu'r pŵer i ffwrdd, trowch wyneb i waered, archwiliwch y sêl siafft yrru isaf a'i newid os oes angen. Glanhewch a chwythwch bob darn dŵr allan. Nawr gallwch chi osod y pen pŵer yn ôl i'w le a sgriwio yn y saith sgriw pen pŵer. Sylwch, gall y sgriwiau pen pŵer ymlaen fod yn anodd eu disodli. Y tric a ddefnyddiais oedd cymryd rhywfaint o silicon a'i roi ar ben y sgriw. Rhowch ben y sgriw ar y gyriant sgriw a gadewch iddo sychu. Nawr bydd y sgriw yn aros ar y gyriant sgriw fel y gallwch gael y sgriw i mewn i dyllau ymlaen y pen pŵer.\nAmnewid Pennaeth Power\nAtodi Throttle Cysylltedd\nNawr eich uned is ei wasanaethu, a dylai eich modur yn rhedeg yn oer gyda'ch pwmp dŵr impeller newydd.


Darparwyd manylion trafodaethau blaenorol yn ein hadroddiad Lleisiau Tai 1 ac roedd y rhain yn rhan hanfodol o greu ein hadroddiadau ar bartneriaethau da rhwng y sectorau tai, iechyd a gofal cymdeithasol (Dod ag iechyd da adref) a chefnogaeth dros landlordiaid a thenantiaid sydd â phroblemau iechyd meddwl yn y sector rhentu preifat (Rhentu preifat ac iechyd meddwl: Y ffordd ymlaen).\nCynhaliwyd fforymau yn 2019 yn Y Rhyl, Casnewydd, Abertawe, Llandrindod a Merthyr Tudful. Ym mhob fforwm fe gynhaliom drafodaethau bywiog a llawn gwybodaeth am y pynciau y teimlai pobl mai dyna oedd y blaenoriaethau yn eu gwaith.\nYmysg y pynciau oedd:\n• Cartrefi nawr ac yn y dyfodol - oes gennym y syniad iawn am beth sy'n gwneud cartref ac ydy hynny'n gweithio i bawb yn yr hinsawdd bresennol? Sut ydym ni'n sicrhau bod rhestrau aros awdurdodau lleol ar gyfer tai cymdeithasol yn adlewyrchu ac yn galluogi ymateb i anghenion lleol?\n• Iechyd, tai a gwaith partneriaeth - sut allwn ni sicrhau bod cartrefi da'n cefnogi iechyd tenantiaid?\n• Rhentu preifat ac i ba raddau y mae polisïau a deddfwriaeth bresennol yn sicrhau rhagoriaeth yn y maes hwn\n• Sut all awdurdodau lleol gyflwyno digon o gartrefi ar gyfer y dyfodol os nad oes ganddynt ddigon o adnoddau?\n• Stigma a chanfyddiadau am gartrefi cymdeithasol a'r rôl y mae datblygwyr yn ei chwarae yn hyn o beth\nMae Tyfu Tai Cymru eisoes yn gweithio ar rai o'r pynciau a godwyd yn Lleisiau Tai 2 ac mae ymchwil yn mynd rhagddo ar restrau aros a safbwyntiau gweithwyr tai proffesiynol mewn Awdurdodau Lleol. Oherwydd yr alldoriad Covid-19 byddwn yn cynnal fforymau rhithwir eleni, mewn partneriaeth â nifer o sefydliadau. Os oes gennych bwnc yr hoffech ei gyflwyno i gynulleidfa ehangach neu fod rhywbeth yr hoffech glywed mwy amdano, rhowch wybod i ni - catherine.may@cih.org